
讟拽住讟 讛讚祝





	砖转讞讬诇转 谞讬住讛 谞驻讬诇讛 砖谞讗诪专 {砖诪讜讗诇 讗 讚-讬讝} 谞住 讬砖专讗诇 诇驻谞讬 驻诇砖转讬诐 讜讙诐 诪讙驻讛 讙讚讜诇讛 讛讬转讛 讘注诐 讜诇讛诇谉 讛讜讗 讗讜诪专 {砖诪讜讗诇 讗 诇讗-讗} 讜讬谞讜住讜 [讗谞砖讬] 讬砖专讗诇 诪驻谞讬 驻诇砖转讬诐 讜讬驻诇讜 讞诇诇讬诐 讜讙讜' 讘讚''讗 讘诪诇讞诪讜转 讛专砖讜转 讗讘诇 讘诪诇讞诪讜转 诪爪讜讛 讛讻诇 讬讜爪讗讬谉 讗驻讬诇讜 讞转谉 诪讞讚专讜 讜讻诇讛 诪讞讜驻转讛 讗诪专 专讘讬 讬讛讜讚讛 讘诪讛 讚讘专讬诐 讗诪讜专讬诐 讘诪诇讞诪讜转 诪爪讜讛 讗讘诇 讘诪诇讞诪讜转 讞讜讘讛 讛讻诇 讬讜爪讗讬谉 讗驻讬' 讞转谉 诪讞讚专讜 讜讻诇讛 诪讞讜驻转讛:


	讙诪' 诪讗讬 讗讬讻讗 讘讬谉 专讘讬 讬讜住讬 诇专''讬 讛讙诇讬诇讬 讗讬讻讗 讘讬谞讬讬讛讜 注讘讬专讛 讚专讘谞谉 讻诪讗谉 讗讝诇讗 讛讗 讚转谞讬讗 砖讞 讘讬谉 转驻讬诇讛 诇转驻讬诇讛 注讘讬专讛 讛讬讗 讘讬讚讜 讜讞讜讝专 注诇讬讛 诪注讜专讻讬 讛诪诇讞诪讛 讻诪讗谉 讻专''讬 讛讙诇讬诇讬 诪讗谉 转谞讗 诇讛讗 讚转谞讜 专讘谞谉 砖诪注 拽讜诇 拽专谞讜转 讜讛专转讬注 讛讙驻转 转专讬住讬谉 讜讛专转讬注 爪讞爪讜讞 讞专讘讜转 讜诪讬诐 砖讜转转讬谉 诇讜 注诇 讘专讻讬讜 讞讜讝专 讻诪讗谉 诇讬诪讗 专讘讬 注拽讬讘讗 讛讬讗 讜诇讗 专讘讬 讬讜住讬 讛讙诇讬诇讬 讘讛讗 讗驻讬' 专' 讬讜住讬 讛讙诇讬诇讬 诪讜讚讛 诪砖讜诐 讚讻转讬讘 {讚讘专讬诐 讻-讞} 讜诇讗 讬诪住 讗转 诇讘讘 讗讞讬讜 讻诇讘讘讜: 讜讛讬讛 讻讻诇讜转 讛砖讜讟专讬诐 讻讜': 讛讗讬 诪驻谞讬 砖转讞讬诇转 谞讬住讛 谞驻讬诇讛 诪驻谞讬 砖转讞讬诇转 谞驻讬诇讛 谞讬住讛 诪讘注讬 诇讬讛 讗讬诪讗 诪驻谞讬 砖转讞讬诇转 谞驻讬诇讛 谞讬住讛: 讘讚''讗 讘诪诇讞诪讜转 讛专砖讜转 讻讜': 讗''专 讬讜讞谞谉 专砖讜转 讚专讘谞谉 讝讜 讛讬讗 诪爪讜讛 讚专讘讬 讬讛讜讚讛 诪爪讜讛 讚专讘谞谉 讝讜 讛讬讗 讞讜讘讛 讚专讘讬 讬讛讜讚讛 讗诪专 专讘讗 诪诇讞诪讜转 讬讛讜砖注 诇讻讘砖 讚讘专讬 讛讻诇 讞讜讘讛 诪诇讞诪讜转 讘讬转 讚讜讚 诇专讜讜讞讛 讚讘专讬 讛讻诇 专砖讜转 讻讬 驻诇讬讙讬 诇诪注讜讟讬 注讜讘讚讬 讻讜讻讘讬诐 讚诇讗 诇讬转讬 注诇讬讬讛讜 诪专 拽专讬 诇讛 诪爪讜讛 讜诪专 拽专讬 专砖讜转 谞驻拽讗 诪讬谞讛 诇注讜住拽 讘诪爪讜讛 砖驻讟讜专 诪谉 讛诪爪讜讛:





	讛讚专谉 注诇讱 诪砖讜讞 诪诇讞诪讛





	诪转谞讬' 注讙诇讛 注专讜驻讛 讘诇砖讜谉 讛拽讜讚砖 砖谞讗诪专 {讚讘专讬诐 讻讗-讗} 讻讬 讬诪爪讗 讞诇诇 讘讗讚诪讛 讜讬爪讗讜 讝拽谞讬讱 讜砖讜驻讟讬讱 砖诇砖讛 诪讘讬转 讚讬谉 讛讙讚讜诇 砖讘讬专讜砖诇讬诐 讛讬讜 讬讜爪讗讬谉 专讘讬 讬讛讜讚讛 讗讜诪专 讞诪砖讛 砖谞讗诪专 讝拽谞讬讱 砖谞讬诐 讜砖讜驻讟讬讱 砖谞讬诐 讜讗讬谉 讘讬转 讚讬谉 砖拽讜诇 诪讜住讬驻讬谉 注诇讬讛谉 注讜讚 讗讞讚 谞诪爪讗 讟诪讜谉 讘讙诇 讗讜 转诇讜讬 讘讗讬诇谉 讗讜 爪祝 注诇 驻谞讬 讛诪讬诐 诇讗 讛讬讜 注讜专驻讬谉 砖谞讗诪专 讘讗讚诪讛 讜诇讗 讟诪讜谉 讘讙诇 谞讜驻诇 讜诇讗 转诇讜讬 讘讗讬诇谉 讘砖讚讛 讜诇讗 爪祝 注诇 驻谞讬 讛诪讬诐 谞诪爪讗 住诪讜讱 诇住驻专 讗讜 诇注讬专 砖专讜讘讛 注讜讘讚讬 讻讜讻讘讬诐 讗讜 诇注讬专 砖讗讬谉 讘讛 讘''讚 诇讗 讛讬讜 注讜专驻讬谉 讗讬谉 诪讜讚讚讬谉 讗诇讗 诇注讬专 砖讬砖 讘讛 讘''讚:


	讙诪' 诪讗讬 拽讗诪专 讗诪专 专' 讗讘讛讜 讛''拽 砖谞讗诪专 讜注谞讜 讜讗诪专讜 讜诇讛诇谉 讛讜讗 讗讜诪专 {讚讘专讬诐 讻讝-讬讚} 讜注谞讜 讛诇讜讬诐 讜讗诪专讜 讜讙讜' 诪讛 注谞讬讬讛 讛讗诪讜专讛 诇讛诇谉 讘诇砖讜谉 讛拽讜讚砖 讗祝 讻讗谉 讘诇砖讜谉 讛拽讜讚砖 讜住讚专 注讙诇讛 注专讜驻讛 讻讬爪讚 讻讬 讬诪爪讗 讞诇诇 讘讗讚诪讛 讜讬爪讗讜 讝拽谞讬讱 讜砖讜驻讟讬讱 砖诇砖讛 诪讘''讚 讛讙讚讜诇 砖讘讬专讜砖诇讬诐 讛讬讜 讬讜爪讗讬谉: 专讘讬 讬讛讜讚讛 讗讜诪专 讞诪砖讛 讜讻讜': 转''专 讜讬爪讗讜 讝拽谞讬讱 讜砖讜驻讟讬讱 讝拽谞讬讱 砖谞讬诐 讜砖讜驻讟讬讱 砖谞讬诐 讜讗讬谉 讘讬转 讚讬谉 砖拽讜诇 诪讜住讬驻讬谉 注诇讬讛谉 注讜讚 讗讞讚 讛专讬 讻讗谉 讞诪砖讛 讚讘专讬 专' 讬讛讜讚讛 专' 砖诪注讜谉 讗讜诪专 讝拽谞讬讱 砖谞讬诐 讜讗讬谉 讘''讚 砖拽讜诇 诪讜住讬驻讬谉 注诇讬讛谉 注讜讚 讗讞讚 讛专讬 讻讗谉 砖诇砖讛 讜专' 砖诪注讜谉 谞诪讬 讛讗 讻转讬讘 讜砖讜驻讟讬讱 讛讛讜讗 诪讬讘注讬 诇讬讛 诇诪讬讜讞讚讬谉 砖讘砖讜驻讟讬讱 讜专讘讬 讬讛讜讚讛 诪讝拽谞讬 讝拽谞讬讱 谞驻拽讗 讜专' 砖诪注讜谉 讗讬 讻转讘 专讞诪谞讗 讝拽谞讬 讛讜讛 讗诪讬谞讗 讗驻讬' 讝拽谞讬 讛砖讜拽 讻转讘 专讞诪谞讗 讝拽谞讬讱 讜讗讬 讻转讘 专讞诪谞讗 讝拽谞讬讱 讛讜讛 讗诪讬谞讗 讗驻讬' 住谞讛讚专讬 拽讟谞讛 讻转讘 专讞诪谞讗 讜砖讜驻讟讬讱 诇诪讬讜讞讚讬谉 砖讘砖讜驻讟讬讱 讜专' 讬讛讜讚讛 讙诪专 讝拽谞讬 讝拽谞讬 {讜讬拽专讗 讚-讟讜} 诪讝拽谞讬 讛注讚讛 诪讛 诇讛诇谉 诪讬讜讞讚讬谉 砖讘注讚讛 讗祝 讻讗谉 诪讬讜讞讚讬谉 砖讘注讚讛 讗讬 讙诪专 诇讙诪专讛 诇讻讜诇讛 诪讬诇转讗 诪讛转诐 讝拽谞讬讱 讜砖讜驻讟讬讱 诇诪讛 诇讬 讗诇讗 讜讬''讜 讜砖讜驻讟讬讱 诇诪谞讬谞讗 讜专讘讬 砖诪注讜谉





专砖"讬





	砖转讞讬诇转 谞讬住讛 谞驻讬诇讛. 讘讙诪' 驻专讬讱 讗讬驻讻讗 诪讘注讬 诇讬讛 砖讛谞讬住讛 讛讬讗 转讞讬诇转 讛谞驻讬诇讛: 讘讚''讗. 讚讞讜讝专讬谉 诪谉 讛诪注专讻讛 讜讬砖 砖讗讬谞谉 讝讝讬谉 诪诪拽讜诪谉 讘诪诇讞诪讜转 讛专砖讜转: 讗讘诇 讘诪诇讞诪讜转 诪爪讜讛. 讻讙讜谉 讻讬讘讜砖 讗专抓 讬砖专讗诇 讘讬诪讬 讬讛讜砖注 讛讻诇 讬讜爪讗讬谉: 专讘讬 讬讛讜讚讛 讗讜诪专 讻讜'. 诪驻专砖 讘讙诪': 讙诪' 注讘讬专讛 讚专讘谞谉. 诇专''讬 讛讙诇讬诇讬 讗驻讬' 注讘专 注诇 讚讘专讬 住讜驻专讬诐 讞讜讝专 讜诇专讘讬 讬讜住讬 注讚 砖讬注讘讜专 注诇 讚讘专 转讜专讛 讚讜诪讬讗 讚讗诇诪谞讛 诇讻讛谉 讙讚讜诇 讜讻讙讜谉 砖谞砖讗讛 讚讗讬讻讗 讗讬住讜专: 住讞 讘讬谉 转驻讬诇讛 诇转驻讬诇讛. 讘讬谉 讛谞讞转 转驻讬诇讬谉 砖诇 讬讚 诇转驻讬诇讬谉 砖诇 专讗砖: 住讞. 住讬驻专: 注讘讬专讛 讛讬讗 讘讬讚讜. 讗诐 诇讗 讞讝专 讜讘讬专讱 讚讛讻讬 讗诪专讬' 讘诪谞讞讜转 (讚祝 诇讜.) 住讞 诪讘专讱 砖转讬诐 诇讗 住讞 诪讘专讱 讗讞转: 讜诪讬诐 砖讜转转讬谉 注诇 讘专讻讬讜. 诪讬 专讙诇讬诐 诪讞诪转 讬专讗讛: 诪驻谞讬 砖转讞讬诇转 谞驻讬诇讛 谞讬住讛 诪讘注讬 诇讬讛. 转讞讬诇转 诪砖诪注 讛讙专诪转 讛讚讘专 讜讛讻讬 讗讬讘注讬 诇讬讛 诇诪讬诪专 讻砖讛谉 谞住讬谉 讝讜 讛讬讗 转讞讬诇转 讛讙专诪转 讛谞驻讬诇讛 讜讘谞讬住讛 诇讗 砖讬讬讱 诇诪讬诪专 转讞讬诇讛 讚讛讗 诪诪砖 拽讗 注专拽讬: 专砖讜转 讚专讘谞谉 讝讜 讛讬讗 诪爪讜讛 讚专' 讬讛讜讚讛. 讜讘讗讜转讛 诪诇讞诪讛 砖讗诪专讜 讞讻诪讬诐 砖讛讬讗 专砖讜转 讜讗讬谉 讞转谉 讬讜爪讗 诇讛 讗诪专 谞诪讬 专' 讬讛讜讚讛 讚讗讬谉 讞转谉 讬讜爪讗 诇讛 讗诇讗 砖专讘讬 讬讛讜讚讛 拽讜专讗 讗讜转讛 诪爪讜讛 讜谞驻拽讗 诪讬谞讛 诇驻讜讟专讜 诪砖讗专 诪爪讜转 讘注讜讚讜 注住讜拽 讘讛 讻讚诪驻专砖 专讘讗 讜讗讝讬诇: 诪爪讜讛 讚专讘谞谉. 讚讗诪专讜 讘讛 讛讻诇 讬讜爪讗讬谉 讗诪专 谞诪讬 专' 讬讛讜讚讛 讛讻诇 讬讜爪讗讬谉 讗诇讗 讚拽专讬 诇讛 讞讜讘讛 讜诇讗讜 诪讬讚讬 讗砖诪注讬谞谉 讘讛讗 讗诇讗 讻讜诇讛 诪砖讜诐 诪爪讜讛 讜专砖讜转 谞拽讟讜 驻诇讜讙转讬讬讛讜 讗诇讗 诪砖讜诐 讚拽专讜 专讘谞谉 诇讛讗 专砖讜转 讚讬 诇讛诐 讗诐 拽专讗讜 讗转 讝讜 诪爪讜讛 讜讗驻讬诇讜 讛讬讗 讞讜讘讛 砖讛专讬 讗讬谉 讛讚讘专 讗诇讗 诇讛注诇讜转诐 诪注诇讛 讗讞转 讜诇讜诪专 讗讘诇 讘讝讜 讛讻诇 讬讜爪讗讬谉 讜讙讘讬 专砖讜转 讚讬讬诐 诇拽专讜转 讗转 砖诇诪注诇讛 诪诪谞讛 诪爪讜讛 讜专讘讬 讬讛讜讚讛 讚拽专讬 诇拽诪讬讬转讗 诪爪讜讛 诇讗砖诪讜注讬' 讚讛注讜住拽 讘讛 驻讟讜专 诪谉 讛诪爪讜讛 讜讛讜爪专讱 诇讛注诇讜转 讗转 讝讜 诪注诇讛 讗讞转 诇讜诪专 讗讘诇 讘讝讜 讛讻诇 讬讜爪讗讬谉 讛讬诇讻讱 拽专讬讬讛 讞讜讘讛 讻讚讗讬转讗: 讗诪专 专讘讗 讻讜'. 诪讬诇转讬讛 讚专讘讬 讬讜讞谞谉 诪驻专砖 讜讗讝讬诇 讜拽讗诪专 讚讛讗 讚讗诪专 专讘讬 讬讜讞谞谉 讚讗讬驻诇讬讙讜 专讘谞谉 讜专讘讬 讬讛讜讚讛 讘讗讞转 讛诪诇讞诪讜转 讘拽专讬讗转 讛砖诐 谞驻拽讗 诇谉 诪讬谞讬讛 诇注谞讬谉 注讜住拽 讘诪爪讜讛 讚诇诪专 讞讜讘讛 讜诇诪专 专砖讜转 讜驻专讬砖 诇谉 谞诪讬 专讘讗 讘讛讬 诪讬谞讬讬讛讜 讗讬驻诇讬讙讜: 诪诇讞诪讜转 讬讛讜砖注 讚诇讻讘砖. 讘讛讗 诇讬讻讗 诇诪讗谉 讚拽专讬 专砖讜转 讚讗驻讬诇讜 讞讜讘讛 谞诪讬 讗讬转讗 讜讛注讜住拽 讘讛 驻讟讜专 诪谉 讛诪爪讜讛 讜专讘谞谉 讛讜讗 讚诇讗 讗讬讻驻转 诇讛讜 诇拽专讜转讛 讞讜讘讛 讚讚讬讬诐 诇拽专讜转讛 诪爪讜讛 讗爪诇 讛专砖讜转 砖讛专讬 讗讬谉 讗谞讜 爪专讬讻讬谉 讗诇讗 诇诪爪讜讗 讘讛 诪注诇讛 讗讞转 讜诪爪讜讛 诇讙讘讬 专砖讜转 诪注诇讛 讛讬讗: 讜诪诇讞诪转 讘讬转 讚讜讚. 砖谞诇讞诐 讘讗专诐 爪讜讘讛 诇讛讜住讬驻讛 注诇 讗专抓 讬砖专讗诇 讜讘砖讗专 住讘讬讘讜转讬讛 诇讛注诇讜转 诇讜 诪谞讞讛 讜诪住 注讜讘讚: 讚讘专讬 讛讻诇 专砖讜转. 讜讗驻讬诇讜 专讘讬 讬讛讜讚讛 诇讛讗 诇讗讜 诪爪讜讛 拽专讬 诇讛 讜讛注讜住拽 讘讛 讗讬谞讜 驻讟讜专 诪谉 讛诪爪讜讛: 讻讬 驻诇讬讙讬. 专' 讬讛讜讚讛 讜专讘谞谉 讘诪爪讜讛 讜专砖讜转 讚诇诪专 驻讟讜专 诪谉 讛诪爪讜讛 讜诇诪专 讞讬讬讘 讘诪诇讞诪讛 砖讛讬讗 诇诪注讜讟讬 注讜讘讚讬 讻讜讻讘讬诐 讚诇讗 诇讬转讜 注诇讬讬讛讜: 诪转谞讬' 注讙诇讛 注专讜驻讛 讘诇砖讜谉 讛拽讜讚砖. 谞讗诪专转 诪讛 砖讛讝拽谞讬诐 讗讜诪专讬诐 讬讚讬谞讜 诇讗 砖驻讻讜 讜讛讻讛谞讬诐 讗讜诪专讬诐 讻驻专 诇注诪讱 讬砖专讗诇 讘诇砖讜谉 讛拽讜讚砖 讛讜讝拽拽讜 诪谉 讛转讜专讛 诇讗诪专讛: 砖谞讗诪专 讻讬 讬诪爪讗 讞诇诇. 讜讘讙诪专讗 驻专讬讱 讛讬讻讬 讬诇讬祝 诪讛讻讗: 讛讬讜 讬讜爪讗讬谉. 讜讘讗讬谉 砖诐 讜诪讜讚讚讬谉 诪谉 讛讞诇诇 诇爪讚 讛注讬讬专讜转 砖住讘讬讘讜转讬讜 诇讬讚注 讗讬讝讜 拽专讜讘讛: 讘讙诇. 讙诇 砖诇 讗讘谞讬诐: 谞诪爪讗 住诪讜讱 诇住驻专 讻讜'. 诪驻专砖 讟注诪讗 讘讙诪': 讙诪' 诪讗讬 拽讗诪专. 讛讬讻讬 讬诇讬祝 诇砖讜谉 讛拽讜讚砖 诪讛讻讗: 讜讗讬谉 讘''讚 砖拽讜诇. 讗讬谉 注讜砖讬谉 讘''讚 砖讬讛讗 讬讻讜诇 诇讬讞诇拽 砖讜讛 讘砖讜讛 讗诇讗 砖讬讛讗 讛专讜讘 诇爪讚 讗讞讚 诇拽讬讬诐 讗讞专讬 专讘讬诐 诇讛讟讜转 (砖诪讜转 讻讙): 诇诪讬讜讞讚讬谉. 讛谞讱 讚诇砖讻转 讛讙讝讬转: 诪讝拽谞讬 讝拽谞讬讱. 诪讚诪爪讬 诇诪讬讻转讘 讝拽谞讬 讜讻转讘 讝拽谞讬讱 诪讬讜讞讚讬谉 砖讘讝拽谞讬讱: 讝拽谞讬 讛砖讜拽. 讗注''驻 砖讗讬谞谉 住谞讛讚专讬谉: 砖讜驻讟讬讱. 讝拽谞讬诐 砖讛诐 砖讜驻讟讬诐 讗转 讬砖专讗诇: 诪讝拽谞讬 讛注讚讛. 讚住诪讬讻转 驻专 讛注诇诐 讚讘专 讜讗讬讬转专 诇讬讛 砖讜驻讟讬讱 诇讛讘讬讗 注讜讚 砖谞讬诐: 诇讙诪专讛 诇讻讜诇讛 诪讬诇转讗 诪讛转诐. 讚讛讗 专讘讬 讬讛讜讚讛 讛转诐 谞诪讬 讞诪砖讛 拽讗诪专 讜讬诇讬祝 诇讛 诪拽专讗讬 讘驻''拽 讚住谞讛讚专讬谉: 讗诇讗 [讜讬''讜] 讜砖讜驻讟讬讱 诇诪谞讬讬谞讗. 讻诇讜诪专 诇讗 讙诪讬专 讙讝''砖 讜讗讬爪讟专讬' 砖讜驻讟讬讱 诇住谞讛讚专讬 讙讚讜诇讛 讻专''砖





转讜住驻讜转





	讗讬谉 转讜住驻讜转 诇驻专拽 讝讛.





讛诪讗讬专讬

讜讛诪砖谞讛 讛专讗砖讜谞讛 诪诪谞讜 转讘讗专 诇谞讜 注谞讬谉 讛讞诇拽 讛专讗砖讜谉 讜讛讜讗 砖讗诪专 注讙诇讛 注专讜驻讛 讘诇砖讜谉 讛拽讚砖 谞讗诪专 砖谞' 讻讬 讬诪爪讗 讞诇诇 讘讗讚诪讛 讗砖专 讛' 讜讙讜' 讜讬爪讗讜 讝拽谞讬讱 讜讙讜' 砖诇砖讛 诪讘"讚 讛讙讚讜诇 砖讘讬专讜砖诇讬诐 讛讬讜 讬讜爪讗讬谉 专' 讬讛讜讚讛 讗讜诪专 讞诪砖讛 砖谞讗诪专 讝拽谞讬讱 砖谞讬诐 讜砖讜驻讟讬讱 砖谞讬诐 讗讬谉 讘讬转 讚讬谉 砖拽讜诇 诪讜住讬驻讬谉 注诇讬讛谉 注讜讚 讗讞讚 谞诪爪讗 讟诪讜谉 讘讙诇 讟诪讜谉 讘讗讬诇谉 爪祝 注诇 驻谞讬 讛诪讬诐 诇讗 讛讬讜 注讜专驻讬诐 砖谞' 讘讗讚诪讛 诇讗 讟诪讜谉 讘讙诇 谞讜驻诇 诇讗 转诇讜讬 讘讗讬诇谉 讘砖讚讛 诇讗 爪祝 注诇 驻谞讬 讛诪讬诐 谞诪爪讗 住诪讜讱 诇住驻专 讗讜 诇注讬专 砖讬砖 讘讛 讙讜讬诐 讗讜 诇注讬专 砖讗讬谉 讘讛 讘讬转 讚讬谉 诇讗 讛讬讜 诪讜讚讚讬谉 讜讗讬谉 诪讜讚讚讬谉 讗诇讗 诇注讬专 砖讬砖 讘讛 讘讬转 讚讬谉 谞诪爪讗 诪讻讜讜谉 讘讬谉 砖转讬 注讬讬专讜转 砖转讬讛谉 诪讘讬讗讜转 砖转讬 注讙诇讜转 讚讘专讬 专' 讗诇讬注讝专 讜讗讬谉 讬专讜砖诇诐 诪讘讬讗讛 注讙诇讛 注专讜驻讛 诪讗讬谉 讛讬讜 诪讜讚讚讬谉 专' 讗诇讬注讝专 讗讜诪专 诪讟讘讜专讜 专' 注拽讬讘讗 讗讜诪专 诪讞讜讟诪讜 专' 讗诇讬注讝专 讘谉 讬注拽讘 讗讜诪专 诪诪拽讜诐 砖谞注砖讛 讞诇诇 诪爪讜讗专讜 谞诪爪讗 专讗砖讜 讘诪拽讜诐 讗讞讚 讜讙讜驻讜 讘诪拽讜诐 讗讞专 诪讜诇讬讻讬诐 讛专讗砖 讗爪诇 讛讙讜祝 讚讘专讬 专' 讗诇讬注讝专 专' 注拽讬讘讗 讗讜诪专 讛讙讜祝 讗爪诇 讛专讗砖 谞驻讟专讜 讝拽谞讬 讬专讜砖诇诐 讜讛诇讻讜 诇讛诐 讝拽谞讬 讗讜转讛 讛注讬专 诪讘讬讗讬谉 注讙诇转 讘拽专 讗砖专 诇讗 注讜讘讚 讘讛 讗砖专 诇讗 诪砖讻讛 讘注讜诇 讜讗讬谉 讛诪讜诐 驻讜住诇 讘讛 讜诪讜专讬讚讬谉 讗讜转讛 诇谞讞诇 讗讬转谉 讗讬转谉 讻诪砖诪注讜 拽砖讛 讗注"驻 砖讗讬谉 讗讬转谉 讻砖专 讜注讜专驻讬诐 讗讜转讛 讘拽讜驻讬抓 诪讗讞讜专讬讛 讜诪拽讜诪讛 讗住讜专 诪诇讝专注 讜诪诇注讘讚 讜诪讜转专 诇住专讜拽 砖诐 驻砖转谉 讜诇谞拽讜转 砖诐 讗讘谞讬诐 讗诪专 讛专"诐 驻讬' 讗诪专 讘注讙诇讛 注专讜驻讛 讜注谞讜 讜讗诪专讜 讜讗诪专 讜注谞讜 讛诇讜讬讬诐 讜讗诪专讜 讗诇 讻诇 讗讬砖 讬砖专讗诇 诪讛 诇讛诇谉 讘诇砖讜谉 讛拽讚砖 讻诪讜 砖讘讬讗专谞讜 讘诪讛 砖拽讚诐 讗祝 讻讗谉 讘诇砖讜谉 讛拽讚砖 讜讗诪专讜 砖谞讗诪' 讗诪谞诐 专爪讛 砖讬拽讞 专讗讬讛 讘讗诪专讜 讜注谞讜 讗讘诇 讛转讞讬诇 讘住讚专 注砖讬讬转讜 讜讘讬讗专 讗讬讱 转讛讬讛 讜讛诇讻讛 讻专' 讬讛讜讚讛 讜注谞讬谉 讘"讚 砖讬讛讬讛 诪住驻专 谞驻专讚 注讚 砖讗讬驻砖专 讘讜 讛谞讟讬讛 讗讞专讬 专讘讬诐 讻诪讜 砖讛转讘讗专 讘转讞诇转 住谞讛讚专讬谉 驻讬' 讗诪专 讛砖诐 讻讬 讬诪爪讗 讜讻讗砖专 讛讬讛 拽专讜讘 诪讗专抓 讛讙讜讬诐 讛谞诇讞诪讬诐 讘谞讜 讜讛讬讗 转拽专讗 住驻专 讛谞讛 讻讗讬诇讜 讛诪爪讬讗 讗转 注爪诪讜 诇讛专讬讙讛 讜讗诪专讜 讜诇拽讞讜 讝拽谞讬 讛注讬专 讛讛讬讗 讜诇讝讛 讗讬谉 诪讜讚讚讬谉 诇注讬专 砖讗讬谉 讘讛 讘"讚 讜讻驻诇讜 讜讗诪专讜 诇讗 讛讬讜 诪讜讚讚讬谉 讗诇讗 诇注讬专 砖讬砖 讘讛 讘"讚 讻讚讬 砖诇讗 讬讞砖讜讘 讻讗砖专 谞诪爪讗 拽专讜讘 诇注讬专 砖讗讬谉 讘讛 讘"讚 讘讟诇 讚讬谉 注讙诇讛 注专讜驻讛 讗讘诇 谞谞讬讞 讝讗转 讛诪讚讬谞讛 讜谞诪讚讜讚 诇注讬专 讗讞专转 砖讬砖 讘讛 讘"讚 讜讗诪专 讛砖诐 讘讗讚诪讛 讗砖专 讛' 讗诇讛讬讱 谞讜转谉 诇讱 诇专砖转讛 讜讬专讜砖诇诐 诇讗 谞讞诇拽讛 诇砖讘讟讬诐 讜诇讝讛 讗讬谉 诪讘讬讗讬谉 注讙诇讛 注专讜驻讛 讜专' 讗诇注讝专 住讘专 砖讗讬 讗驻砖专 讛讛讻专注 讘诪讚讬讚讛 讜讗诪专讜 讛拽专讜讘讛 讗驻讬' 讛拽专讜讘讜转 讜转"拽 住讘专 讗讬 讗驻砖专 砖讬讛讬讛 讬讜转专 拽专讜讘 诇讗讞转 诪谉 讛砖谞讬转 讘诪讛 砖讬讜专讙砖 诪讛诪讚讬讚讛 诇驻讬 砖讗讬 讗驻砖专 讛讛讻专注 讘诪讚讬讚讛 注讚 砖谞讗诪专 讗讬 讝讛 诪讛谉 专讞讜拽讛 讜讻讘专 谞讻驻诇 讝讛 讘讙诪' 讘讻讜专讜转 讻讬 讻讗砖专 谞诪爪讗 讘讬谉 砖转讬 注讬专讜转 讬讘讬讗讜 注讙诇讛 讗讞转 讘砖讜转驻讜转 讜讻谉 讛诇讻讛 驻讬' 诪讞诇拽转 砖诇讛诐 讘讻讗谉 讗讬谞讜 转诇讜讬 讘注谞讬谉 讛诪讚讬讚讛 诇驻讬 砖讻讘专 讛转讘讗专 讘讝讛 讜讗诪谞诐 讞诇拽讜 讘诪讛 诪爪讜讛 讗砖专 讛注拽专 讗爪诇谞讜 拽谞讛 诪拽讜诪讜 讜讬拽讘专 讘讗专讘注 讗诪讜转 砖诇讜 讗讜 讘诪拽讜诐 讗砖专 谞诪爪讗 讘讜 讙讜驻讜 讜讚讬谉 拽讘讜专转 讝讛 讛讛专讜讙 讻诪讜 诪转 诪爪讜讛 诇驻讬 砖讛讜讗 讬拽讘专 讘诪拽讜诐 砖谞诪爪讗 讜讛诇讻讛 讻专' 注拽讬讘讗 驻讬' 专' 讗诇讬注讝专 住讘专 注拽专 讛讞讬讜转 讟讘讜专讜 诇驻讬 砖讛讜讗 讗诪爪注 讛讘讟谉 讛砖讜讛 诇讻诇讬 讛诪讝讜谉 讘讜 讛诪砖讻讜转 讛讞讬讜转 讜专' 注拽讬讘讗 住讘专 诪拽讜诐 谞砖诪转 讛讗讜讬专 讛讜讗 讬讜转专 讙讚讜诇 讘讛讻专讞 讘讞讬讜转 诇讗诪专讜 讻诇 讗砖专 谞砖诪转 专讜讞 讞讬讬诐 讘讗驻讬讜 讜讛诇讻讛 讻专' 注拽讬讘讗:



讗诪专 讛诪讗讬专讬 讻讘专 讬讚注转 砖驻专砖讛 讝讜 谞讗诪专讛 讻砖讬诪爪讗 讞诇诇 讘讗专抓 讬砖专讗诇 讜诇讗 谞讜讚注 诪讬 讛专讙讜 砖谞爪讟讜讜 诪谉 讛转讜专讛 诇讬诇讱 砖诐 讝拽谞讬诐 诪讘讬转 讚讬谉 讛讙讚讜诇 砖讘讬专讜砖诇诐 讜诇诪讚讜讚 诪诪谞讜 诇讻诇 讛住讘讬讘讜转 讗讬讝讜 注讬专 拽专讜讘讛 诇讜 讜讝拽谞讬 讗讜转讛 讛注讬专 诪讘讬讗讬谉 注讙诇讛 讜诪讜专讬讚讬谉 讗讜转讛 讘谞讞诇 讗讬转谉 讜注讜专驻讬谉 讗讜转讛 砖诐 讜讻诇 讝拽谞讬 讛注讬专 专讜讞爪讬诐 讗转 讬讚讬讛诐 注诇 讛注讙诇讛 专"诇 讘诪拽讜诐 注专讬驻转讛 讜讛讝拽谞讬诐 讗讜诪专讬诐 讬讚讬谞讜 诇讗 砖驻讻讜 讜讻讜' 讜讛讻讛谞讬诐 讗讜诪专讬诐 讻驻专 诇注诪讱 讬砖专讗诇 讜讻讜' 讜讛讜诇讻讬诐 诇讛诐 讘讟讜讞讬诐 砖讬转讻驻专 诇讛诐 讜讛讜讗 砖谞讗诪专 讜谞讻驻专 诇讛诐 讛讚诐 讜讗诪专 注讻砖讜 砖讝讛 砖讛讝拽谞讬诐 讗讜诪专讬诐 讬讚讬谞讜 诇讗 砖驻讻讜 讗转 讛讚诐 讛讝讛 讜注讬谞讬谞讜 诇讗 专讗讜 讜讻谉 诪讛 砖讛讻讛谞讬诐 讗讜诪专讬诐 讜讛讜讗 讻驻专 诇注诪讱 讬砖专讗诇 讗砖专 驻讚讬转 讛' 讜讗诇 转转谉 讚诐 谞拽讬 讘拽专讘 注诪讱 讬砖专讗诇 讛讻诇 讘诇砖讜谉 讛拽讚砖 讜诪讛 砖讗诪专 砖谞讗诪专 讻讬 讬诪爪讗 讜讻讜' 诇讗 砖讝讛 专讗讬讛 砖讘诇砖讜谉 讛拽讚砖 谞讗诪专 讗诇讗 砖讛讜讗 诪转讞讬诇 诇住讚专 讛注谞讬谉 讜讛讜讗 砖砖讗诇讜 讘讙诪' 诪讗讬 拽讗诪专 讻诇讜诪专 讛讬讗讱 讛讜讗 诇诪讚 诪讻讗谉 砖讘诇砖讜谉 讛拽讚砖 谞讗诪专 讜讛讘讬讗讛 诪讚讻转讬讘 讜注谞讜 讜讗诪专讜 讬讚讬谞讜 诇讗 砖驻讻讜 讜讻转讬讘 讛转诐 讜注谞讜 讛诇讜讬诐 讜讻讜' 诪讛 诇讛诇谉 诇砖讜谉 讛拽讚砖 讻诪讜 砖讛转讘讗专 讗祝 讻讗谉 讜讻讜':



讜讗讞专 讻讱 诪转讞讬诇 讘住讚专 注讙诇讛 注专讜驻讛 讻讬 讬诪爪讗 讞诇诇 讘讗讚诪讛 讗砖专 讛' 讗诇讛讬讱 谞讜转谉 诇讱 诇专砖转讛 谞讜驻诇 讘砖讚讛 诇讗 谞讜讚注 诪讬 讛讻讛讜 诪注诪讬讚讬诐 讗讜转讜 讘诪拽讜诪讜 讜讗讬谉 诪讝讬讝讬谉 讗讜转讜 诪砖诐 讻诇诇 讜讬爪讗讜 讝拽谞讬讱 讜砖讜驻讟讬讱 专"诇 诪讗讜转诐 砖讘讘讬转 讚讬谉 讛讙讚讜诇 砖讘讬专讜砖诇诐 砖谞讗诪专 讜砖讜驻讟讬讱 诪讬讜讞讚讬诐 砖讘砖讜驻讟讬讱 讜诇讚注转 转谞讗 拽诪讗 讛讬讜 讬讜爪讗讬谉 诪讛诐 砖诇砖讛 讜专讘讬 讬讛讜讚讛 讞讜诇拽 诇讜诪专 砖讞诪砖讛 讛讬讜 讬讜爪讗讬谉 讝拽谞讬讱 砖谞讬诐 讜砖讜驻讟讬讱 砖讘讬诐 讜诪讜住讬驻讬谉 注讜讚 讗讞讚 讻讚讬 砖讬讛讗 讘"讚 谞讜讟讛 讜诇讗 讬讛讗 讘"讚 砖拽讜诇 讜讛专讬 讻讗谉 讞诪砖讛 讜讛诇讻讛 讻专讘讬 讬讛讜讚讛:



讜讗诪专 讗讞"讻 砖讛讬讜 讘讬转 讚讬谉 讛讙讚讜诇 诪注讬讬谞讬谉 讘讜 讜讗诐 诪爪讗讜讛讜 讟诪讜谉 讘讗专抓 讗讜 讘转讜讱 讙诇 讗讘谞讬诐 讗讜 砖诪爪讗讜讛讜 转诇讜讬 讘讗讬诇谉 讗讬 爪祝 注诇 驻谞讬 讛诪讬诐 诇讗 讛讬讜 注讜专驻讬谉 专"诇 诇讗 讛讬讛 砖诐 讚讬谉 注讙诇讛 注专讜驻讛 讜诪转讜讱 讻讱 诇讗 讛讬讜 诪讝拽讬拽讬谉 注爪诪谉 诇诪讚讜讚 砖谞' 讘讗讚诪讛 讜诇讗 讟诪讜谉 讘转讜讱 讛讙诇 谞讜驻诇 讜诇讗 转诇讜讬 讘讗讬诇谉 讘砖讚讛 讜诇讗 爪祝 注诇 驻谞讬 讛诪讬诐 讜讻谉 讛诇讻讛 讜讗诪专 讙诐 讻谉 砖讗诐 谞诪爪讗 住诪讜讱 诇住驻专 讜讛讜讗 讛诪拽讜诐 砖讛讙讜讬诐 砖讻谞讬诐 诇谞讜 诪讗讜转讜 爪讚 注讚 砖讗讬谉 注讬专 讬砖专讗诇 诪驻住拽转 诪谉 讛讞诇诇 诇住驻专 讗讜 诇注讬专 砖讬砖 讘讛 讙讜讬诐 讗注"驻 砖讛讬讗 讘转讞讜诐 讗专抓 讬砖专讗诇 讗讬谉 诪讝拽讬拽讬谉 注爪诪谉 诇诪讚讜讚 讻诇诇 讗注"驻 砖讬砖 讘砖讗专 讛爪讚讚讬谉 讛专讘讛 注讬讬专讜转 砖诇 讬砖专讗诇 砖讞讝拽讛 讙讜讬诐 讛专讙讜讛讜 讜讻谉 讛诇讻讛:



讜讗诪专 讗讞"讻 砖讗诐 讛讬转讛 注讬专 讗讞转 诪爪讚 讗讞讚 拽专讜讘讛 诇讜 讗诇讗 砖讗讬谉 讘讛 讘讬转 讚讬谉 专"诇 砖诇 注砖专讬诐 讜砖诇砖讛 讜诪"诪 砖诪讗 讗转讛 住讘讜专 砖转讛讗 讝讜 讻讞讘专讜转讬讛 砖讻诇 砖讬砖 诇讛 诪爪讚 讗讞讚 注讬专 拽专讜讘讛 诇讛 讜讗讬谉 讘讛 讘讬转 讚讬谉 讬讛讗 讚讬谉 注讙诇讛 注专讜驻讛 讗讬谞讜 讻谉 讜讛讜讗 砖讞讝专 诇讜诪专 讘讝讜 砖讗讬谉 诪讜讚讚讬谉 讗诇讗 诇注讬专 砖讬砖 讘讛 讘"讚 讻诇讜诪专 讜诪谞讬讞讬谉 讗讜转讛 讛注讬专 讜诪讜讚讚讬谉 诇讗讞专转 砖讗讞专讬讛 注讚 砖讬讙讬注讜 诇注讬专 砖讬砖 讘讛 讘讬转 讚讬谉 砖诇 注砖专讬诐 讜砖诇砖讛 砖讛专讬 讻转讜讘 讝拽谞讬 讛注讬专 讜讗讬谉 讝拽谞讬诐 讗诇讗 讘讬转 讚讬谉 讜讻谉 讘讻诇 讛爪讚讚讬谉 讜讻谉 讛诇讻讛 讜讻谉 讛讚讬谉 讗诐 讛讬转讛 讬专讜砖诇诐 拽专讜讘讛 诇讛 诪爪讚 讗讞讚 砖讗讬谞讛 讘讻诇诇 讛诪讚讬讚讛 砖讛专讬 讻转讜讘 讘讗讚诪讛 讗砖专 讛' 讗诇讛讬讱 谞讜转谉 诇讱 诇专砖转讛 讜讬专讜砖诇诐 诇讗 讛讬转讛 讘讻诇诇 讬专讜砖讛 砖诇讗 谞转讞诇拽讛 诇砖讘讟讬诐 讗诇讗 诪讜讚讚讬谉 诪谉 讛讞诇诇 讜诪谞讬讞讬谉 讬专讜砖诇诐 讜诪讜讚讚讬谉 诪讗讞专讬讛诐 注讚 砖讬讙讬注讜 诇注讬专 讗讞专转 砖诇 讘讬转 讚讬谉 讜讻谉 讛诇讻讛:



谞诪爪讗 讗讜转讜 讞诇诇 诪讻讜讜谉 讘讬谉 砖转讬 注讬讬专讜转 讻诇讜诪专 砖诪爪讗讜 讗转 砖转讬讛谉 讘诪讚讬讚转诐 拽专讜讘讜转 讘砖讜讛 诪讘讬讗讬谉 砖转讬 注讙诇讜转 专"诇 讻诇 讗讞转 诪谉 讛注讬讬专讜转 讗讞转 诪驻谞讬 砖诇讚注转讜 讗驻砖专 诇爪诪爪诐 讜砖转讻讜讬谉 讛诪讚讛 讘爪诪爪讜诐 讜讻谉 砖讛讜讗 住讜讘专 讛拽专讜讘讛 讜讗驻讬诇讜 拽专讜讘讜转 讜诪"诪 讻讘专 讘讬讗专谞讜 讘诪拽讜诐 讗讞专 砖讗讬 讗驻砖专 诇爪诪爪诐 诪讻诇 讜讻诇 讜讗讬 讗驻砖专 砖诇讗 转讛讗 讛讗讞转 拽专讜讘讛 讬讜转专 诪讞讘专转讛 讜诪转讜讱 讻讱 诪讘讬讗讜转 砖转讬讛谉 注讙诇讛 讗讞转 讘砖转讜祝 讜诪转谞讬诐 讘讬谞讬讛诐 讗诐 讝讜 拽专讜讘讛 讛专讬 讛讬讗 砖诇讛 讜讛讗讞专转 谞讜转谞转 诇讛 讞诇拽讛 讘诪转谞讛 讜讻谉 诪讝讜 诇讝讜 讜诪"诪 讚讜拽讗 讻砖诪谞讬谉 讘谞讬 讗讚诐 砖讘砖转讬 讛注讬讬专讜转 砖讜讛 砖讗诇讜 讛讗讞转 诪专讜讘讛 诪讞讘专转讛 讗祝 讻砖讛讬转讛 专讞讜拽讛 诪谉 讛讗讞专转 讛讜讗讬诇 讜讛讬讗 讛拽专讜讘讛 诇讞诇诇 讬讜转专 诪砖讜诐 讗讞专转 砖诪谞讬谞讛 诪专讜讘讛 讻诪讜讛 讗注"驻 砖诇砖 拽专讜讘讜转 讬讜转专 讘注讬讬专讜转 砖讗讬谉 砖诐 讻诇 讻讱 讘谞讬 讗讚诐 讛讬讗 诪讘讬讗讛 讗转 讛注讙诇讛 讜讻诪讜 砖讗诪专讜 专讜讘 讜拽专讜讘 讛诇讱 讗讞专 讛专讜讘 讜讻谉 讛诇讻讛:



讜讗讞专 砖讘讬讗专谞讜 讛爪讚讚讬诐 砖诪讝拽讬拽讬谉 注爪诪诐 讘讛诐 诇诪讚讬讚讛 讛讜讗 讘讗 诇讘讗专 诪讛讬讻谉 诪讜讚讚讬谉 讜谞讞诇拽讜 讘讛 讝讛 讗讜诪专 诪讟讘讜专讜 讜讝讛 讗讜诪专 诪讞讜讟诪讜 讜讝讛 讗讜诪专 诪诪拽讜诐 砖谞注砖讛 讞诇诇 专"诇 诪爪讜讗专讜 讜讛诇讻讛 诪讞讜讟诪讜 诪讚讻转讬讘 谞砖诪转 专讜讞 讞讬讬诐 讘讗驻讬讜 讜讗诐 谞诪爪讗 专讗砖讜 讘诪拽讜诐 讗讞讚 讜讙讜驻讜 讘诪拽讜诐 讗讞专 讗祝 讘讝讜 谞讞诇拽讜 讝讛 讗讜诪专 砖诪讜诇讬讻讬谉 讛讙讜祝 讗爪诇 讛专讗砖 讜讝讛 讗讜诪专 砖诪讜诇讬讻讬谉 讛专讗砖 讗爪诇 讛讙讜祝 讜讛诇讻讛 砖讛讙讜祝 诪讜诇讬讻讬谉 讗爪诇 讛专讗砖 讜诇讗 谞讞诇拽讜 讘讝讜 诇注谞讬谉 讛诪讚讬讚讛 砖讻讘专 谞讞诇拽讜 诪专 讻讚讗讬转 诇讬讛 讜诪专 讻讚讗讬转 诇讬讛 讬诪讚讚讜 诪诪拽讜诐 诪讚讬讚讛 讜诪讛 爪讜专讱 诇讛讘讬讗 讝讛 讗爪诇 讝讛 讗诇讗 诪讗讞专 砖讻讘专 讚讘专谞讜 诪诪拽讜诐 讛诪讚讬讚讛 讜讚讗讬 讝讜 诇注谞讬谉 讗讞专 谞讗诪专讛 讜讛讜讗 诇注谞讬谉 诪转 诪爪讜讛 砖拽谞讛 讗转 诪拽讜诪讜 诇讬拽讘专 讘讜 讜讘转讜讱 讗专讘注 讗诪讜转 砖诇讜 讜讻砖谞诪爪讗 诪讞讜转讱 讜讗讘专讬讜 诪转驻讝专讬谉 讻诇诐 拽谞讜 讘诪拽讜诐 讛专讗砖 讜诪讜诇讬讻讬谉 讻诇 讛讗讬讘专讬诐 讗爪诇 讛专讗砖 讜拽讜讘专讬谉 讗讜转讜 砖诐 讜讻讬讜谉 注讻砖讜 诇讜诪专 砖讗讞专 砖诪讚讚讜 讜谞转讘专专讛 讛注讬专 讛拽专讜讘讛 拽讜讘专讬谉 讗讜转讜 讘诪拽讜诐 砖谞诪爪讗 专讗砖讜 诇砖诐 讜讘讘专讬讬转讗 专讗讬转讬 砖砖诇讜讞讬 讘讬转 讚讬谉 砖讘注讬专 讬讜爪讗讬谉 讜谞讜讟诇讬谉 住讬诪谞讬讜 讜讞讜驻专讬谉 讜拽讜讘专讬谉 讗讜转讜 讜诪爪讬讬谞讬谉 讗转 诪拽讜诪讜 注讚 砖讬讘讗讜 诇讘"讚 讛讙讚讜诇 砖讘诇砖讻转 讛讙讝讬转 讜讬诪讚讚讜 讜讝拽谞讬 讬专讜砖诇诐 讞讜讝专讬谉 诇诪拽讜诪谉 讜讛讜讗 砖讗诪专 谞驻讟专讜 讝拽谞讬 讬专讜砖诇诐 讜讛诇讻讜 诇讛诐:



讜讗讞"讻 讘讗讬诐 讝拽谞讬 讗讜转讛 讛注讬专 专"诇 讘"讚 砖讘讛 讜诪讘讬讗讬谉 注讙诇讛 诪砖诇 讗谞砖讬 讗讜转讛 讛注讬专 讜讛转讘讗专 讘诪住讻转 驻专讛 砖爪专讬讻讛 诇讛讬讜转 讘转 砖转讬 砖谞讬诐 讗讜 驻讞讜转 讗讘诇 讗诐 讛讬转讛 讘转 砖转讬 砖谞讬诐 讜讬讜诐 讗讞讚 驻住讜诇讛 讜讻谉 爪专讬讱 砖诇讗 转注砖讛 讘讛 砖讜诐 注讘讜讚讛 砖谞讗诪专 讗砖专 诇讗 注讜讘讚 讘讛 讗砖专 诇讗 诪砖讻讛 讘注讜诇 讜砖讗诇讜 讘讙诪' 诇诪讛 驻讬专讟 讘讛 诪砖讬讻转 讛注讜诇 砖讛专讬 诪砖讬讻转 讛注讜诇 讘讻诇诇 砖讗专 讛注讘讜讚讜转 讛讬讗 讗诇讗 砖砖讗专 注讘讜讚讜转 讗讬谞谉 驻讜住诇讜转 讗诇讗 讘砖注转 诪诇讗讻讛 讜谞转讬谞转 讛注讜诇 讻诇 砖诪砖讻讛 讘讜 讟驻讞 驻讜住诇转讛 讗注"驻 砖诇讗 讞专砖 讘讛 讘砖注转 诪砖讬讻转讛 讜诇讗 注砖讛 讘讛 砖讜诐 诪诇讗讻讛 讜讗讬谉 讛诪讜诐 驻讜住诇 讘讛 砖讛专讬 诇讗 谞讗诪专 讘讛 讗砖专 讗讬谉 讘讛 诪讜诐 讗诇讗 砖诪"诪 讛转讘讗专 讘转诇诪讜讚 讛诪注专讘 砖讗讞讚 诪谉 讛讟专驻讜讬讜转 驻讜住诇讬谉 讘讛 砖讛专讬 讻驻专讛 讻转讜讘 讘讛 讻拽讚砖讬诐 讜讻谉 讛诇讻讛:



讜讗讞专 砖讛讘讬讗讜 注讙诇讛 讛专讗讜讬讛 诪讜专讬讚讬谉 讗讜转讛 诇谞讞诇 讗讬转谉 讜谞讞诇 讗讬转谉 驻讬专讜砖讜 讗讜 谞讞诇 诪诪砖 砖讬讛讗 砖讜讟祝 讘讞讝拽讛 讻诪讜 砖讬专讗讛 讘驻住讞讬诐 驻专拽 诪谞讛讙 谞"讙 讗' 讜讛讬讜 注讜专驻讬诐 讘住诪讜讱 诇讜 砖诪谉 讛住转诐 讛讜讗 诪拽讜诐 拽砖讛 砖讗讬谉 专讗讜讬 诇讝专讬注讛 讻诇 讻讱 讗讜 砖讗讬谞讜 谞讞诇 诪诪砖 讗诇讗 讻讘专转 讗专抓 讞诇拽讛 讜砖讛讬讗 拽砖讛 讛专讘讛 讻住诇注 讜讗诪专 讗讞专 讻谉 砖讗注"驻 砖讻转讜讘 讘转讜专讛 讗讬转谉 讗驻讬诇讜 诇讗 讛讬讛 讗讬转谉 讻砖专 砖诇讗 谞讗诪专 讗讬转谉 诇注讻讜讘 讗诇讗 诇诪爪讜讛 讜讻谉 讗诪专讜 讘转诇诪讜讚 讛诪注专讘 讗注"驻 砖讗讬谉 砖诐 谞讞诇 讻砖专 讻诇讜诪专 砖讗讬谉 谞讞诇 谞讗诪专 讚讜拽讗 注诇 谞讛专 讻诪讜 砖讘讬讗专谞讜:



讜讘"讚 砖讘讗讜转讛 讛注讬专 注讜专驻讬谉 讗讜转讛 砖诐 讘拽驻讬抓 讜讛讜讗 住讻讬谉 讙讚讜诇 砖讛拽爪讘讬诐 讞讜转讻讬谉 讘讜 讛讘砖专 讜讞讜转讻讬诐 讘讜 讘讻讞 诪讗讞讜专讬讛 专"诇 诪诪讜诇 注专驻讛 注讚 砖讬讛讬讜 住讬诪谞讬讛 谞讞转讻讬诐 讗讜 专讜讘谉 讜讻谉 讛转讘讗专 讘转诇诪讜讚 讛诪注专讘 专"诇 砖爪专讬讱 诇注专讜祝 讘讛 专讜讘 砖谞讬诐:



讜诪拽讜诐 讝讛 专"诇 诪拽讜诐 砖谞注专驻讛 讘讜 讗住讜专 讘讻诇 注讘讜讚讛 讛谉 诇讞专讬砖讛 讛谉 诇讞驻讬专讛 讛谉 诇讝专讬注讛 讛谉 诇谞讟讬注讛 讜讻诇 讛注讜讘专 讘讻讱 诇讜拽讛 讗讘诇 诪讜转专 诇住专讜拽 砖诐 讗讜 诇谞拽专 砖诐 讗讘谞讬诐 专"诇 诇驻住诇诐 讜诇住转转诐 砖诐 讜讛讜讗 讛讚讬谉 诇讻诇 注谞讬谉 砖讗讬谉 讘讜 诪诇讗讻讛 讘讙讜祝 讛拽专拽注 讻讙讜谉 砖讬讗专讜讙 砖诐 讗讜 讬转驻讜专 讗讜 讬讻转讜讘 讗讜 砖讗专 诪诇讗讻讜转:



诪砖谞讛 讝拽谞讬 讗讜转讛 讛注讬专 专讜讞爪讬诐 讗转 讬讚讬讛诐 讘诪讬诐 讘诪拽讜诐 注专讬驻转讛 砖诇 注讙诇讛 讜讗讜诪' 讬讚讬谞讜 诇讗 砖驻讻讛 讗转 讛讚诐 讛讝讛 讜注讬谞讬谞讜 诇讗 专讗讜 讜讻讬 注诇 诇讘谞讜 注诇转 砖讝拽谞讬 讘讬转 讚讬谉 砖讜驻讻讬 讚诪讬诐 讛诐 讗诇讗 砖诇讗 讘讗 注诇 讬讚讬谞讜 讜驻讟专谞讜讛讜 讜诇讗 专讗讬谞讜讛讜 讜讛谞讞谞讜讛讜 讛讻讛谞讬诐 讗讜诪专讬谉 讻驻专 诇注诪讱 讬砖专讗诇 讗砖专 驻讚讬转 讜讗诇 转转谉 讚诐 谞拽讬 讘拽专讘 注诪讱 讬砖专讗诇 诇讗 讛讬讜 爪专讬讻讬诐 诇讜诪专 讜谞讻驻专 诇讛诐 讛讚诐 讗诇讗 专讜讞 讛拽讚砖 诪讘砖专转谉 讜讗讜诪专转 讗诪转讬 砖转注砖讜 讻讻讛 讛讚诐 诪转讻驻专 诇讻诐 讗诪专 讛专"诐 驻讬' 讗诪专讜 讛砖诐 讘驻专讛 讗讚讜诪讛 转诪讬诪讛 讗讬谉 专讜爪讛 讘讛 砖诇讗 转讛讗 讘讛 诪讜诐 讻诪讜 讗诪专讜 砖诇诪讛 讜讗诪谞诐 讛讻讜谞讛 砖转讛讬讛 砖诇讬诪转 讗讚诪讬诪讜转 讜注谞讬谉 讗讬转谉 讙讚讜诇 讙讜讬 讗讬转谉 讛讜讗 讜谞讗诪专 讻讬 讻讗砖专 讛讬讛 讛讜诇讱 讘讞讜讝拽 讜讗注"驻 砖讬讛讬讛 讙讚讜诇 讗讬转谉 拽讚讬诐 讜拽讜驻讬抓 讛住讻讬谉 讛讙讚讜诇 讗砖专 讬讞转讻讜 讘讜 讛讘砖专 讗诪' 讛砖诐 讗砖专 诇讗 讬注讘讚 讘讛 讜诇讗 讬讝专注 讜讘讗讛 讛拽讘诇讛 诪讛 讝专讬注讛 诪讬讜讞讚转 砖讛讬讗 讘讙讜驻讛 砖诇 拽专拽注 讗祝 讻诇 讘讙讜驻讛 砖诇 拽专拽注 讬爪讗 砖讜专拽 砖诇 驻砖转谉 讜诪谞拽专 砖诇 讗讘谞讬诐 讜讘讗讜专 砖讜专拽 砖讬谞拽专 砖诐 讛驻砖转谉 讜诪谞拽专 砖讬驻住诇讜 讘讜 讛讗讘谞讬诐 讝拽谞讬 讗讜转讛 讛注讬专 讝讛 讗砖专 讘讗诪专讜 驻讟专谞讜讛讜 讜专讗讬谞讜讛讜 讜讛谞讞谞讜讛讜 砖讘讟诇 讛讛专讜讙 讬专爪讛 讘讝讛 砖讗谞讞谞讜 诇讗 讚讞讬谞讜讛讜 讜诇讗 讛谞讞谞讜讛讜 讻注谞讬谉 砖讬讛讬讛 住讘讛 诇诪讬转转讜 讜讛讜讗 讗诪专讜 诇讗 讘讗 诇讬讚讬谞讜 讜驻讟专谞讜讛讜 讘诇讗 诪讝讜谞讜转 讜诇讗 专讗讬谞讜讛讜 讜讛谞讞谞讜讛讜 讘诇讗 诇讬谞讛:



讗诪专 讛诪讗讬专讬 讝拽谞讬 讗讜转讛 讛注讬专 专讜讞爪讬谉 讗转 讬讚讬讛诐 讘诪拽讜诐 注专讬驻转 讛注讙诇讛 驻讬' 讘"讚 砖讘讛 讜讙讚讜诇讬 讛诪讞讘专讬诐 讻转讘讜 讛讘"讚 注诐 讻诇 讝拽谞讬诐 砖讘注讬专 讗驻讬诇讜 讛谉 诪讗讛 讜讗讞专 砖谞讟诇讜 讬讚讬讛诐 讗讜诪专讬谉 讘诇砖讜谉 讛拽讚砖 讬讚讬谞讜 诇讗 砖驻讻讜 讗转 讛讚诐 讛讝讛 讜注讬谞讬谞讜 诇讗 专讗讜 讜驻讬' 讛注谞讬谉 砖诇讗 驻砖注谞讜 讘讜 讜诇讗 谞转讬讗砖讜 诪诪谞讜 讘诪专讚 讜讘诪注诇 注讚 砖谞讛讬讛 砖讜诐 讙专诪讗 诇诪讬转转讜 砖讗诐 转讗诪专 诇讗 砖驻讻讜 诪诪砖 讜讻讬 注诇转讛 注诇 讚注转谞讜 砖讝拽谞讬 讘讬转 讚讬谉 砖讜驻讻讬 讚诪讬诐 讛诐 注讚 砖讛讬讜 爪专讬讻讬谉 诇讛转谞爪诇 讘讻讱 讗诇讗 讻讱 讛讜讗 注谞讬谉 讛讚讘专讬诐 诇讗 讘讗 诇讬讚讬谞讜 讜驻讟专谞讜讛讜 讘诇讗 诪讝讜谞讜转 诇讗 专讗讬谞讜讛讜 讜讛谞讞谞讜讛讜 讘诇讗 诇讜讬讛 讜讛讻讛谞讬诐 讗讜诪专讬诐 讘诇砖讜谉 讛拽讚砖 讙诐 讻谉 讻驻专 诇注诪讱 讬砖专讗诇 讗砖专 驻讚讬转 讛' 讜讗诇 转转谉 讚诐 谞拽讬 讘拽专讘 注诪讱 讬砖专讗诇 讜讛讜诇讻讬诐 诇讛诐 讜讗讬谞诐 讗讜诪专讬诐 住讜祝 讛诪拽专讗 专"诇 讜谞讻驻专 诇讛诐 讗转 讛讚诐 砖讗讬谉 讝讛 诪讚讘专讬 讛讻讛谞讬诐 讗诇讗 讚讘专 讛转讜专讛 讛讜讗 砖专讜讞 讛拽讚砖 诪讘砖专谉 砖讻诇 砖讛诐 注讜砖讬诐 讻谉 诪转讻驻专 诇讛诐:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



驻专 讛注诇诐 讚讘专 砖诇 爪讘讜专 讛讘讗 讘砖讙讙转 讛讜专讗转 讘讬转 讚讬谉 注诇 讛讚专讱 砖讛转讘讗专 讘诪住讻转 讛讜专讬讜转 讟注讜谉 住诪讬讻讛 注诇 讬讚讬 讝拽谞讬诐 砖讘讘讬转 讚讬谉 讛讙讚讜诇 砖讘讬专讜砖诇诐 讗诇讗 砖谞讞诇拽讜 专' 讬讛讜讚讛 讜专' 砖诪注讜谉 讘诪谞讬谞诐 砖诇讚注转 专' 砖诪注讜谉 讘砖诇砖讛 讜诇讚注转 专讘讬 讬讛讜讚讛 讘讞诪砖讛 讜讬砖 驻讜住拽讬谉 讻专讘讬 讬讛讜讚讛 讜诪驻谞讬 砖专' 讬讛讜讚讛 讜专讘讬 砖诪注讜谉 讛诇讻讛 讻专讘讬 讬讛讜讚讛 讗诇讗 砖讙讚讜诇讬 讛诪讞讘专讬诐 驻住拽讜 讘讛 讘砖诇砖讛 讜讻谉 讛讜讗 讘转诇诪讜讚 讛诪注专讘 讻诪讬 砖讘讬讗专谞讜 砖诐 讛讗 诇注谞讬谉 诪讚讬讚讛 讛诇讻讛 讘讞诪砖讛 讜讗讬谉 爪专讬讻讬诐 诇讻诇 讛住谞讛讚专讬谉 讜诇讗 讬诪诇讱 讜诇讻讛谉 讙讚讜诇 讗诇讗 讞诪砖讛 诪谉 讛住谞讛讚专讬谉 讜讗讬谉 讗讜转诐 砖谞转诪谞讜 诇讘讗 砖诐 讬讻讜诇讬谉 诇注砖讜转 砖诇讬讞 讘诪拽讜诪诐 诇诪讚讬讚讛 讗诇讗 讛诐 注爪诪诐 诪讜讚讚讬谉 注诇 讛讚专讱 砖讘讬讗专谞讜:





转讜住驻讜转 砖讗谞抓

住讞 讘讬谉 转驻诇讛 诇转驻诇讛 注讘讬专讛 讛讬讗 讘讬讚讜. 驻"讛 住讞 讘讬谉 讛谞讞转 转驻诇讬谉 砖诇 讬讚 诇讛谞讞转 转驻诇讬谉 砖诇 专讗砖 注讘讬专讛 讛讬讗 讘讬讚讜 讗诐 诇讗 讞讝专 讜讘专讱 讚讛讻讬 讗诪专讬' 讘诪谞讞讜' 住讞 诪讘专讱 砖转讬诐 诇讗 住讞 诪讘专讱 讗讞转 驻"讛 讘诪谞讞讜转 讘驻' 讛拽讜诪抓 讚诪讘专讻讬谉 诇讛谞讬讞 转驻诇讬谉 诇砖诇 讬讚 [讜注诇 砖诇 专讗砖] 诇讗 诪讘专讱 讻诇诇 讗诐 诇讗 住讞 讘谞转讬诐 讗讘诇 讗诐 住讞 诪讘专讱 注诇 砖诇 专讗砖 注诇 诪爪讜转 转驻诇讬谉. 讜诇"谞 诇专"转 讚讘驻' 讛专讜讗讛 讚拽讗 讞砖讬讘 诪讗讛 讘专讻讜转 讚讞讬讬讘 讗讚诐 诇讘专讱 讘讻诇 讬讜诐 拽讗 讞砖讬讘 诇讛谞讬讞 转驻诇讬谉 讜注诇 诪爪讜转 转驻诇讬谉 讜讻讬 住"讚 讚诇讗 谞转拽谉 讗诇讗 讛讬讻讗 讚住讞 讘谞转讬诐. 讜诪讬讛讜 讬"诇 讚诪讬讬专讬 讘砖谞讬 讘谞讬 讗讚诐 讗讞讚 讬砖 诇讜 转驻诇讬谉 砖诇 讬讚 讜讗讞讚 讬砖 诇讜 转驻诇讬谉 砖诇 专讗砖. 讜专"转 讗讜诪专 讚诪讘专讻讬谉 诇讛谞讬讞 转驻诇讬谉 诇砖诇 讬讚 讜注诇 诪爪讜转 转驻诇讬谉 诇砖诇 专讗砖 讛讬讻讗 讚诇讗 住讞 讜讗诐 住讞 讘谞转讬诐 诪讘专讱 诇砖诇 专讗砖 诇讛谞讬讞 转驻诇讬谉 讜注诇 诪爪讜转 转驻诇讬谉. 讜诇驻讬 讝讛 讛讬讻讗 讚讗讬谉 诇讜 转驻诇讬谉 砖诇 讬讚 诪讘专讱 注诇 砖诇 专讗砖 砖转讬诐 讚讛讗 讛讜讬 讻讗讬诇讜 住讞 讘谞转讬诐:



住诇讬拽





诪讛专砖"讗 - 讞讬讚讜砖讬 讛诇讻讜转

讘讚"讛 诪爪讜讛 讚专讘谞谉 讻讜' 诇拽专讜转 讗转 砖诇诪注诇讛 诪诪谞讜 讻讜' 注讻"诇 讻爪"诇:





专砖"砖

专砖"讬 讚"讛 讗诪专 专讘讗. 讚诇诪专 诪爪讜讛 讜诇诪专 专砖讜转. 讻爪"诇:



[讘诪砖谞讛 讘讚"讗 讻讜' 讗驻讬诇讜 讻讜' 讜讻诇讛 诪讞讜驻转讛. 诪砖诪注 讚讙诐 谞砖讬诐 讬讜爪讗讜转 诇诪诇讞诪讛 讜讞讚讜砖 讛讜讗. 讜讗讜诇讬 讗讬谞谉 讬讜爪讗讜转 讗诇讗 诇讘砖诇 讜诇讗驻讜转 讜讻讚讜诪讛 诇爪讜专讱 讛讙讘专讬诐 讗谞砖讬 讛诪诇讞诪讛] :



讘诪砖谞讛 讘讗讚诪讛 讜诇讗 讟诪讜谉. 诇讻讗讜专讛 拽砖讛 诪讝讛 诇诪讛 砖驻专砖"讬 诇注讬诇 (讟讜 讘) 讘诪砖谞讛 讚"讛 讜谞转谉 讗诇 讛诪讬诐 诪讚诇讗 讻转讬讘 讜谞转谉 讘诪讬诐 讻讜' 诪砖诪注 砖诇讗 讬讛讗 谞讘诇注 讘转讜讻谉 讚诪讜讻讞 讚讗讬诇讜 讛讜讛 讻转讬讘 讘诪讬诐 讛讬讛 诪砖诪注讜 砖讬讛讗 谞讘诇注 讘转讜讻谉. 讗讘诇 诇驻讬 诪讛 砖讗诪专 专讘讗 诇拽诪谉 讛讻讗 诪注谞讬谞讬讛 讚拽专讗 讻讜' 讗"砖:



砖诐 谞讜驻诇 讜诇讗 转诇讜讬 讘讗讬诇谉. 诪谉 讘讗讚诪讛 诇讗 诪爪讬 诇诪注讜讟讬 讗讬诇谉. 诪砖讜诐 讚讛讜讗 谞拽专讗 讙"讻 讗讚诪讛 讘诇砖讜谉 诪拽专讗 讻诪砖"讻 讘讘专讻讜转 (诪) 注"砖. 讜讘诇讗"讛 谞专讗讛 讚讛讗 讚诪诪注讟 转诇讜讬 讘讗讬诇谉 讛讬讬谞讜 讗驻讬' 专讙诇讬讜 谞讜讙注讜转 讘讗专抓. 讜讙专讬注讜转讬讛 讛讜讗 诪驻谞讬 砖转诇讜讬 讝拽讜祝 讻讚诪砖诪注 诪讛讗 讚诪诪注讟讜 诪谉 谞讜驻诇. 讗讱 拽"拽 诪讚讜注 诇讗 诪诪注讟 爪祝 注"驻 讛诪讬诐 诪谉 讘讗讚诪讛:





讘谉 讬讛讜讬讚注

讜职讻指诇 讛址诪职讘址拽旨值砖讈 诇址讞植讝止专 讛指专职砖讈讜旨转 讘旨职讬指讚讜止 诇职拽址驻旨值讞址 讗侄转 砖讈讜止拽指讬讜, 砖讈侄转旨职讞执诇旨址转 谞执讬住指讛 谞职驻执讬诇指讛, 砖讈侄谞旨侄讗直诪址专 (砖诪讜讗诇 讗 讚, 讬讝) "谞指住 讬执砖讉职专指讗值诇 诇执驻职谞值讬 驻职诇执砖讈职转旨执讬诐" 讜职讙讜止 讜旨诇职讛址诇旨指谉 讛讜旨讗 讗讜止诪值专 "讜址讬旨指谞只住讜旨 讗址谞职砖讈值讬 讬执砖讉职专指讗值诇" 讜职讙讜止 (砖诪讜讗诇 讗 诇讗, 讗). 讻转讘 讛转讜住驻讜转 讬讜诐 讟讜讘 讝"诇 讚讗讬 诪拽专讗 拽诪讗 讬砖 诇讜诪专 砖讗谞讬 讛转诐 讚讛诪讘砖专 诇注诇讬 诇讗 专爪讛 诇讛讘讛讬诇讜 讘诪讙驻讛 转讞讬诇讛 讜诇驻讬讻讱 讛拽讚讬诐 诇讜诪专 讛谞讬住讛 注讬讬谉 砖诐. 讜注讚讬讬谉 拽砖讗 讗诐 讻谉 诇讬讬转讬 讛讗讬 拽专讗 诇讞讜讚讬讛?
讜谞专讗讛 诇讬 讘住"讚 讚讗讬 诪讛讗讬 拽专讗 诇讞讜讚讬讛 讬砖 诇讜诪专 讚讗讬谉 讛讜讻讞讛 诪诪讛 砖讛拽讚讬诐 '讛谞讬住讛' 讻讬 讻讬讜谉 讚转专讬 诪讬诇讬 谞讬谞讛讜 诪讜讻专讞 诇诪谞拽讟 诇讛讜 讘讝讛 讗转 讝讛 诇讻讱 诪讬讬转讬 谞诪讬 拽专讗 拽诪讗 讚讗诪专 讜职讙址诐 诪址讙值旨驻指讛 讜讻讜' 讚诪转讬讘转 讜讙诐 诪砖诪注 讚讛诪讙驻讛 讛讬转讛 讗讞专 '讛谞讬住讛'.



讗植驻执讬诇旨讜旨 讞指转指谉 诪值讞址讚职专讜止 讜职讻址诇旨指讛 诪值讞讜旨驻旨指转指讛旨. 拽砖讗 讜讻讬 讛谞砖讬诐 讘谞讜转 诪诇讞诪讛 谞讬谞讛讜? 讜讛诇讗 讛讗砖讛 讗住讜专讛 诇砖讗转 讻诇讬 讝讬谉 (谞讝讬专 谞讟.) 诪砖讜诐 诇止讗 讬执讛职讬侄讛 讻职诇执讬 讙侄讘侄专 注址诇 讗执砖旨讈指讛 (讚讘专讬诐 讻讘, 讛) 讜诪爪讬谞讜 讘住驻专 讛讞谞讜讱 诪爪讜讛 转专"讙 砖诇 讝指讻讜止专 讗值转 讗植砖侄讈专 注指砖指讉讛 诇职讱指 注植诪指诇值拽 (讚讘专讬诐 讻讛, 讬讝) 讚诪爪讜讛 讝讜 讗讬谞讛 谞讜讛讙转 讗诇讗 讘讝讻专讬诐 讜诇讗 讘谞拽讘讜转 讻讬 诇讝讻专讬诐 讚讜拽讗 谞讬转谉 专砖讜转 诇注砖讜转 诪诇讞诪讛 讜诇讗 诇谞拽讘讜转 注讬讬谉 砖诐.
讜谞专讗讛 诇讬 讘住"讚 讚讛谞砖讬诐 讬讜爪讗讜转 诇砖诪讜专 讗转 讛讻诇讬诐 讗讘诇 诇讗 诇讛诇讞诐 讘讻诇讬 讝讬谉 讜砖诪讬专讛 讝讜 讙诐 讻谉 讛讬讗 诪爪专讻讬 讛诪诇讞诪讛 讜讬转诇讜讜 讛谞砖讬诐 讘注谞讬谉 讝讛 注诐 讛讝讻专讬诐 讗砖专 讗讬谉 诇讛诐 讻讞 诇爪讗转 讛谉 诪讞诪转 讝拽谞讛 讛谉 诪住讬讘讛 讗讞专转.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讗讬谉 诪讜讚讚讬谉. 注讬讬谉 诪讻讜转 讬 注"讘 转讚"讛 讞讚 讗诪专:





讘讗专 砖讘注

住讞 讘讬谉 转驻诇讛 诇转驻诇讛 讻讜'. 讘讗砖专"讬 讘讛诇讻讜转 拽讟谞讜转 诪驻专砖 砖诪驻谞讬 诪爪讜转 拽讬讜诐 转驻诇讬谉 讜转拽讜谞谉 讬转拽讬讬诐 讘讗谞砖讬 讛诪诇讞诪讜转 讻讚讻转讬讘 讜讟专祝 讝专讜注 讗祝 拽讚拽讚. 讜拽砖讛 诇讬 讟讜讘讗 注诇 讟注诐 讝讛 诪诇讘讚 砖讛讜讗 讚专讱 讚专砖 讜讗讬谉 讝讛 驻砖讜讟讜 讞讚讗 讚讛讗 讗讬转讗 讘讬专讜砖诇诪讬 讛砖讞 讘讬谉 讬砖转讘讞 诇讬讜爪专 讗讜专 注讘讬专讛 讛讬讗 讘讬讚讜 讜讞讜讝专 注诇讬讛 诪注讜专讻讬 讛诪诇讞诪讛 讜讛转诐 讗讬 讗驻砖专 诇讜诪专 讟注诐 讝讛 讜注讜讚 诪讚讗诪专 讗讬讻讗 讘讬谞讬讬讛讜 注讘讬专讛 讚专讘谞谉 住转诐 讜诇讗 讞诇拽 讘讬谉 注讘讬专讛 诇注讘讬专讛 讗诇诪讗 砖注诇 讻诇 注讘讬专讛 讚专讘谞谉 讞讜讝专 注诇讬讛 诪注讜专讻讬 讛诪诇讞诪讛 讗注"讙 讚诇讗 讻转讬讘讗 讜诇讗 专诪讬讝讗 讗爪诇讛 注谞讬谉 谞讬爪讜讞 诪诇讞诪讛. 讜注讜讚 讚讗"讻 讛"诇 诇讜诪专 谞诪讬 讛砖讞 讘拽专讬讗转 砖诪注 注讘讬专讛 讛讬讗 讘讬讚讜 讜讞讜讝专 注诇讬讛 诪注讜专讻讬 讛诪诇讞诪讛 诪驻谞讬 砖讘拽讬讜诐 诪爪讜转 拽"砖 讬转拽讬讬诐 讘讗谞砖讬 讛诪诇讞诪讛 讻讚讗讬转讗 诇注讬诇 讘专讬砖 驻专拽讬谉 诪"砖 砖诪注 讬砖专讗诇 讻讜'. 诇讻谉 谞"诇 诇讬转谉 讟注诐 诇砖讘讞 讬讜转专 讟讜讘 诪讝讛 讛讗 讚讗诪专讜 讞讜讝专 注诇讬讛 诪注讜专讻讬 讛诪诇讞诪讛 讚讜拽讗 讗讛讗讬 注讘讬专讛 砖讞 讘讬谉 转驻诇讛 诇转驻诇讛 讜讻谉 讗讛讗讬 注讘讬专讛 讛砖讞 讘讬谉 讬砖转讘讞 诇讬讜爪专 讗讜专 讟驻讬 诪讗讞专讬谞讬 讗注"讙 砖讛讜讗 讞讜讝专 注诇 讻诇 注讘讬专讛 讚专讘谞谉 讛讬讬谞讜 诪砖讜诐 讚讘讗 诇讗砖诪讜注讬谞谉 讞讚讜砖 讚讗驻讬诇讜 讘讛谞讱 讞讜讝专 注诇讬讛 诪注讜专讻讬 讛诪诇讞诪讛 讜讻"砖 讗诐 砖讞 讘拽"砖 讜讘转驻诇转 讬"讞 讜讻讬讜爪讗 讘讛诐 讚住诇拽讗 讚注转讱 讗诪讬谞讗 讚诪讜转专 诇讚讘专 讘讬谉 转驻诇讛 诇转驻诇讛 讻讬讜谉 砖讻诇 讗讞转 诪爪讜讛 讘驻谞讬 注爪诪讛 讛讬讗 讻讚转谞谉 讘专讬砖 驻专拽 讛转讻诇转 转驻诇讛 砖诇 讬讚 讗讬谞讛 诪注讻讘转 砖诇 专讗砖 讜砖诇 专讗砖 讗讬谞讛 诪注讻讘转 砖诇 讬讚 讜讛讬讬谞讜 讗驻讬诇讜 讗诐 讬砖 诇讜 砖转讬讛诐 讻讚诪住讬拽 砖诐 讛讙诪专讗 讜讗讜诇讬 诪讛讗讬 讟注诪讗 驻专砖"讬 注讘讬专讛 讛讬讗 讘讬讚讜 讻讜' 讗诐 诇讗 讞讝专 讜讘讬专讱 讚诪砖诪注 诪转讜讱 驻讬专讜砖讜 讚讗诐 住讞 讜讘讬专讱 砖专讬 讜诇讬讻讗 讗讬住讜专讗 讗诇讗 讗讚专讘讛 诪爪讜讛 讜砖讻专 讘专讻讛 讜讗注"驻 砖讗讬谉 讻谉 讚注转 讻诇 讛驻讜住拽讬诐 讗诇讗 砖讘讻诇 注谞讬谉 讗住讜专 诇讚讘专 讗驻讬诇讜 讗诐 讞讜讝专 讜诪讘专讱 诪"诪 诪讜讚讜 讛驻讜住拽讬诐 砖讬砖 诇讛驻住讬拽 诇注谞讜转 讘讬谞转讬诐 拽讚讬砖 讜讘专讻讜 诪讛 砖讗讬谉 讻谉 讘拽"砖 讜讘转驻诇转 讬"讞 讜讗驻讬诇讜 讛专讗"砖 砖讻转讘 讘讛诇讻讜转 拽讟谞讜转 砖讗住讜专 诇讛驻住讬拽 诇注谞讜转 讘讬谞转讬诐 拽讚讬砖 讜讘专讻讜 讜拽讚讜砖讛 诪"诪 讻转讘 砖诐 砖讗诐 注讘专 讜注谞讛 讘讬谞转讬诐 讗讬谉 讛注讘讬专讛 讙讚讜诇讛 讻诇 讻讱 砖讬讛讗 讞讜讝专 注诇讬讛 诪注讜专讻讬 讛诪诇讞诪讛 讜讻谉 讘讬谉 讬砖转讘讞 诇讬讜爪专 讗讜专 住讚"讗 讚诪讜转专 诇讚讘专 讻讬讜谉 砖讛诐 砖谞讬 注谞讬谞讬诐 谞驻专讚讬诐 讜讻诪讜 砖讻转讘 专讘讬谞讜 讬专讜讞诐 讝"诇 讘讛讚讬讗 讘砖诐 讬砖 讗讜诪专讬诐 砖讘讬谉 讬砖转讘讞 诇讬讜爪专 讗讜专 讬讻讜诇 诇讚讘专 讜讗注"讙 砖讗讬谉 讻谉 讚注转 讻诇 讛驻讜住拽讬诐 诪"诪 讻转讘讜 砖诪讜转专 诇讚讘专 讘讬谉 讬砖转讘讞 诇讬讜爪专 讗讜专 讘诪讬讚讬 讚爪专讻讬 爪讘讜专 讗讜 诇驻住讜拽 爪讚拽讛 诇注谞讬讬诐 诪讛 砖讗讬谉 讻谉 讗驻讬诇讜 讘讬谉 讘专讜讱 砖讗诪专 诇讬砖转讘讞 砖讻转讘 讛讻诇讘讜 砖讗住讜专 诇讛驻住讬拽 诇注谞讬谞讬 诪爪讜讛 讜讻"砖 讘拽"砖 讜讘转驻诇转 讬"讞. 讛专讬 讗转讛 专讜讗讛 诪驻讜专砖 砖讻诇 讗驻讬 砖讜讛 诇讛拽诇 讘讛谞讱 诇讚讘专 讘讬谞转讬诐 讟驻讬 诪讗讞专讬谞讬 讜诇讻谉 住讚"讗 砖讗诐 注讘专 讜住讞 讘讬谞转讬诐 讗讬谉 讛注讘讬专讛 讙讚讜诇讛 讻诇 讻讱 砖讬讛讬讛 讞讜讝专 注诇讬讛 诪注讜专讻讬 讛诪诇讞诪讛 拽讗 诪砖诪注 诇谉 讻谉 谞"诇. 讜讻转讘 讛诪专讚讻讬 讘讛诇讻讜转 拽讟谞讜转 注诇 讘专讬讬转讗 讝讜 砖讞 讘讬谉 转驻诇讛 诇转驻诇讛 讻讜' 驻讬专砖 专讘讬谞讜 讗诇讞谞谉 讚讜拽讗 砖讞 诪讝讬讚 讜诇讗 砖讜讙讙 讜讗驻讬诇讜 诪讝讬讚 讜砖讘 讘讻诇 诇讘讜 讗讬谞讜 讞讜讝专 注"讻. 讜讗讬谞讬 讬讜讚注 诪讛 讞讚讜砖 讘讗 诇诇诪讚谞讜 驻砖讬讟讗 讚讗诇"讻 诪讬 讛讬讛 讬讜爪讗 诇诪诇讞诪讛 讚讛讗 讗讬谉 讗讚诐 讘讗专抓 讗砖专 讬注砖讛 讟讜讘 讜诇讗 讬讞讟讗 讜讚讘专 讝讛 谞诪讬 驻砖讜讟 砖讗讬谉 讛驻专砖 讘讬谉 诇讚讘专 讘诇砖讜谉 讛拽讚砖 讘讬谉 讘砖讗专 诇砖讜谞讜转 砖讻诇 砖讗住讜专 诇讚讘专 讘砖讗专 诇砖讜谞讜转 讗住讜专 诇讚讘专 讘诇砖讜谉 讛拽讚砖 讻讚诪讜讻讞 讘讛讚讬讗 诪转讜讱 诪转谞讬转讬谉 讘讘专讻讜转 专讬砖 驻专拽 讛讬讛 拽讜专讗 讘转讜专讛 讜讻诪讜 砖讻转讘讜 砖诐 讛转讜住驻讜转 讘讛讚讬讗 讜诇驻讬 砖讛注讜诇诐 讟讜注讛 讘讝讛 注诇 讻谉 注诪讚谞讜 注诇 诪拽讜诐 讟注讜转诐 砖诇讗 讬讻砖诇 讘讜 讝讜诇转诐:



注讘讬专讛 讛讬讗 讘讬讚讜. 驻讬专砖"讬 讗诐 诇讗 讞讝专 讜讘讬专讱 讚讛讻讬 讗诪专讬谞谉 讘诪谞讞讜转 住讞 诪讘专讱 砖转讬诐 诇讗 住讞 诪讘专讱 讗讞转 诪砖诪注 诪转讜讱 驻讬专讜砖讜 砖诪讜转专 诇讚讘专 讘讬谞转讬诐 讗诐 讞讜讝专 讜诪讘专讱 讜讻谉 讻转讘讜 讛转讜住驻讜转 讘讛讚讬讗 讘诪谞讞讜转 注诇 驻专砖"讬 讜讝"诇 讬专讛 讛讬讗 讘讬讚讜 讜讞讜讝专 注诇讬讛 诪注讜专讻讬 讛诪诇讞诪讛. 诪转讜讱 驻讬专讜砖 讛拽讜谞讟专住 诪砖诪注 讚讗诐 住讞 讜讘讬专讱 砖专讬 讜诇讬讻讗 讗讬住讜专讗 讗诇讗 讗讚专讘讛 诪爪讜讛 讜砖讻专 讘专讻讛 讜讝讛 诇砖讜谞讜 住讞 讘讬谉 转驻诇讛 诇转驻诇讛 讜诇讗 讘讬专讱 注诇 砖诇 专讗砖 诇讛谞讬讞 讜注诇 诪爪讜转 讗诇讗 住诪讱 注诇 讘专讻讛 专讗砖讜谞讛 讬专讛 讛讬讗 讘讬讚讜 注讻"诇 讛转讜住驻讜转. 讜拽砖讛 讘注讬谞讬 讟讜讘讗 讛讬讗讱 讗驻砖专 诇讛注诇讜转 注诇 诇讘 砖讬讛讗 诪讜转专 诇讛住讬讞 讗驻讬诇讜 讗诐 讞讜讝专 讜诪讘专讱 砖讛专讬 讗驻讬诇讜 讗诪谉 讬讛讗 砖诪讬讛 专讘讗 讜拽讚讜砖讛 讜讘专讻讜 讗住专讜 讛驻讜住拽讬诐 诇注谞讜转 讘讬谞转讬诐 诪砖讜诐 砖讙讜专诐 诇讘专讱 讘专讻讛 砖讗讬谞讛 爪专讬讻讛 讻诪"砖 讛专讗"砖 讝"诇 讘讛诇讻讜转 拽讟谞讜转 讜讝"诇 住讞 讘讬谉 转驻诇讬谉 诇转驻诇讬谉 讻讜' 讜讗祝 诇讬讛讗 砖诪讬讛 专讘讗 讜诇拽讚讜砖讛 讜诇注谞讜转 讗诪谉 讗讬谉 诇讛驻住讬拽 讜讘讛诇讻讜转 转驻诇讬谉 注转讬拽转讗 讻转讜讘 砖讞 讘讬谉 转驻诇讛 砖诇 讬讚 诇转驻诇讛 砖诇 专讗砖 讗诐 砖讞 砖讬讞转 讞讜诇讬谉 讞讜讝专 注诇讬讛 诪注讜专讻讬 讛诪诇讞诪讛 讗诐 讘拽讚讜砖讛 讜讬讛讗 砖诪讬讛 专讘讗 砖讞 讗讬谉 讞讜讝专 注诇讬讛 诪注讜专讻讬 讛诪诇讞诪讛 讗诇讗 讞讜讝专 讜诪讘专讱 注诇 砖诇 专讗砖 砖转讬诐 诪驻谞讬 砖讻诇 转驻诇讬谉 爪专讬讻讜转 砖转讬 讘专讻讜转 讜讗诐 讘专讻谉 讻讗讞转 注讜诇讛 讝讜 诇讝讜 讜讗诐 讛驻住讬拽讜 讘拽讚讜砖讛 讘讟诇讛 专讗砖讜谞讛 讜爪专讬讱 诇讘专讱 砖转讬诐 注诇 砖诇 专讗砖. 讛讗 讚拽讗诪专 诪驻谞讬 砖讻诇 转驻诇讬谉 爪专讬讻讜转 砖转讬 讘专讻讜转 转驻诇讬谉 砖诇 专讗砖 拽讗诪专 讻诇讜诪专 诇注讜诇诐 讟注讜谞讜转 砖转讬 讘专讻讜转 讜讗诐 诇讗 讛驻住讬拽 拽讗讬 讙诐 注诇讬讛谉 讘专讻转 诇讛谞讬讞 讜诇讻讱 讻砖讛驻住讬拽 爪专讬讱 诇讞讝讜专 讜诇讘专讱 讘专讻转 诇讛谞讬讞 讜讗注"驻 砖讗讬谞讜 讞讜讝专 诪注讜专讻讬 讛诪诇讞诪讛 讗诐 讛驻住讬拽 诇注谞讜转 拽讚讜砖讛 讗讜 讗诪谉 谞讛讬 讚讗讬谉 讛讬专讛 讙讚讜诇讛 讻诇 讻讱 诇讞讝讜专 注诇讬讛 诪注讜专讻讬 讛诪诇讞诪讛 诪"诪 讗讬讻讗 讗讬住讜专讗 砖讙讜专诐 诇讘专讱 讘专讻讛 砖讗讬谞讛 爪专讬讻讛 讻讚诪讜讻讞 讘讬讜诪讗 讘驻专拽 讘讗 诇讜 讜讘驻专拽 讗诇讜 谞讗诪专讬谉 讚转谞谉 谞讜讟诇 住驻专 转讜专讛 讜拽讜专讗 讘讛 讗讞专讬 诪讜转 讜讗讱 讘注砖讜专 讜讘注砖讜专 砖讘讞讜诪砖 讛驻拽讜讚讬诐 拽讜专讗 注诇 驻讛 讜驻专讬讱 讘讙诪专讗 讜谞讬讬转讬 住"转 讜诇讬拽专讬 讘讬讛 讜诪砖谞讬 专讬砖 诇拽讬砖 诪砖讜诐 讘专讻讛 砖讗讬谞讛 爪专讬讻讛 讗诇诪讗 讻诇 讛讬讻讗 砖讬讻讜诇 诇驻讟讜专 注爪诪讜 讘讘专讻讛 讗讞转 讗诐 讙讜专诐 砖爪专讬讱 讘专讻讛 讗讞专转 诪讬拽专讬 讘专讻讛 砖讗讬谞讛 爪专讬讻讛 注讻"诇 讛专讗"砖. 讜讗注"讙 讚诪讚讘专讬 讛诪专讚讻讬 讘砖诐 专"转 诪砖诪注 砖爪专讬讱 诇讛驻住讬拽 诇注谞讜转 拽讚讬砖 讜拽讚讜砖讛 讘讬谞转讬诐 讜讗讬谞讜 爪专讬讱 诇讞讝讜专 讜诇讘专讱 诪"诪 诇讗 注诇讛 注诇 讚注转讜 讜诇讗 注诇 砖讜诐 讚注转 驻讜住拽 讘注讜诇诐 讞诇讬诇讛 砖讬讛讗 诪讜转专 诇讛住讬讞 讘讬谞转讬诐 讘砖讬讞转 讞讜诇讬谉 讚讛讗 讗讝 爪专讬讱 诇讞讝讜专 讜诇讘专讱 诇讻"注 讻讚讗讬转讗 住讞 诪讘专讱 砖转讬诐 讜讗讬讻讗 讬专讛 讘讬讚讜 砖讙讜专诐 诇讘专讱 讘专讻讛 砖讗讬谞讛 爪专讬讻讛. 讜讗讬 讗驻砖专 诇讜诪专 讚讟注诪讜 砖诇 专砖"讬 诪砖讜诐 讚讛讜讗 住讘专 讗注"驻 砖讛讜讗 讙讜专诐 诇讘专讱 讘专讻讛 讗讞专转 注诇 转驻诇讬谉 砖诇 专讗砖 讗讬谉 讝讛 谞拽专讗 讘专讻讛 砖讗讬谞讛 爪专讬讻讛 诪砖讜诐 砖讛讜讗 诪驻专砖 讛讗 讚讗诪专讬谞谉 诇注讬诇 讘驻专拽 讗诇讜 谞讗诪专讬谉 诇驻讬 砖讗讬谉 诪讘专讻讬谉 讘专讻讛 砖讗讬谞讛 爪专讬讻讛 讛讬讬谞讜 讘驻注诐 专讗砖讜谉 砖讘专讱 讘专讻转 讛转讜专讛 注诇 驻专砖转 讗讞专讬 诪讜转 讜讗讱 讘注砖讜专 讛讬讗 注爪诪讛 讘专讻讛 砖讗讬谞讛 爪专讬讻讛 诪砖讜诐 砖讻讘专 谞驻讟专 讻砖讘讬专讱 注诇 讛转讜专讛 讘砖讞专讬转 讜诇驻讬 讚讘专讬 讛讬专讜砖诇诪讬 讻讘专 谞驻讟专 讘讗讛讘讛 专讘讛 讻砖讛转讞讬诇 诇砖谞讜转 注诇 讗讞专 讜诪讛 砖讛讜讗 讞讜讝专 讜诪讘专讱 讗讬谞讛 讗诇讗 诪砖讜诐 讻讘讜讚 讛爪讘讜专 讜讻讬讜谉 砖讻谉 诇讗 转拽讜谉 专讘谞谉 诇讘专讱 驻注诐 讗讞专转 诪砖讜诐 讻讘讜讚 讛爪讘讜专 讗讘诇 砖讗专 讘专讻讜转 砖讛谉 注爪诪谉 爪专讬讻讜转 讜诇讗 谞转拽谞讜 诪驻谞讬 讛讻讘讜讚 讗讬谉 讘讛诐 讘专讻讛 砖讗讬谞讛 爪专讬讻讛 讻诪讜 砖专讗讬转讬 诇讞讻诐 讗讞讚 讘住驻专讜 谞讚驻住 诪拽专讜讘 砖驻讬专砖 讻谉 讚讻讘专 讛讜讻讞转讬 诇注讬诇 诪驻讬 讙诪专讗 注专讜讻讛 讘专讜专 诪诇诇讜 讜诪讻诇 讛驻讜住拽讬诐 砖讗讞专 讛讙诪专讗 讗讬砖 诇讗 谞注讚专 讜专砖"讬 诪讻诇诇诐 讚诇讬转讗 驻讬专讜砖 讝讛 注"砖 讜注"拽 注诇 驻讬专砖"讬 讚讛讻讗 讚讛讗 讗驻讬诇讜 讘诇讗 讟注诐 砖讙讜专诐 诇讘专讱 讘专讻讛 砖讗讬谞讛 爪专讬讻讛 讗住讜专 诇讚讘专 讘讬谞转讬诐 诪讟注诐 讗讞专 砖讻转讘 专讘讬谞讜 讝专讞讬讛 讝"诇 讘住驻专 讛诪讗讜专 讘住讜祝 专"讛 讜讝"诇 讜谞"诇 讛讟注诐 砖讗诪专讜 讛住讞 讘讬谉 转驻诇讛 诇转驻诇讛 讬专讛 讛讬讗 讘讬讚讜 讗注"驻 砖砖转讬 诪爪讜转 讛谉 讻讬讜谉 讚讻转讬讘 讘讛讜 讘转驻诇讬谉 砖诇 讬讚 讜砖诇 专讗砖 讜讛讬讛 诇讗讜转 注诇 讬讚讱 讜诇讝讻专讜谉 讘讬谉 注讬谞讬讱 爪专讬讱 讝讻讬专讛 砖转讛讗 转讻祝 转驻诇讛 砖诇 专讗砖 诇转驻诇讛 砖诇 讬讚 讻讚讬 砖转讛讗 讛讜讬讛 讗讞转 诇砖转讬讛谉 讜讗诐 讛住讬讞 讚注转讜 讜讛驻诇讬讙 讘讚讘专讬诐 讘讬谞讬讛诐 讬专讛 讛讬讗 讘讬讚讜 诇驻讬讻讱 讞讜讝专 讜诪讘专讱 注"讻. 讜讻谉 诪讜讻讞 讘讛讚讬讗 讘专讬"祝 讜讘讗砖专"讬 驻专拽 讘转专讗 讚专"讛 讘转砖讜讘讛 讛诪转讞诇转 砖讗诇讜 诪拽诪讬讛 专讬砖 诪转讬讘转讗 讻讜' 讜讘转讜住驻讜转 驻专拽 讻住讜讬 讛讚诐 讚讗住讜专 诇讚讘专 讘讬谞转讬诐 讗驻讬诇讜 讘诇讗 讟注诐 砖讙讜专诐 诇讘专讱 讘专讻讛 砖讗讬谞讛 爪专讬讻讛 讜讻谉 讚讬讬拽 讛诇砖讜谉 住讞 讘讬谉 转驻诇讛 讻讜' 讚诪砖诪注 讚讬讚 讗讘诇 诇讻转讞诇讛 讘讻诇 注谞讬谉 讗住讜专 诇讚讘专 讗驻讬诇讜 讗诐 讞讜讝专 讜诪讘专讱 砖讜讘 专讗讬转讬 讘拽专讬转 住驻专 讜讘住驻专 讘讬转 讬讜住祝 住讬诪谉 讻"讞 砖诪讘讬讗讬诐 驻专砖"讬 讜讻转讘讜 注诇讬讜 讜讗讬谉 讻谉 讚注转 讻诇 讛驻讜住拽讬诐 讗诇讗 砖讘讻诇 注谞讬谉 讗住讜专 诇讚讘专 讗驻讬诇讜 讞讜讝专 讜诪讘专讱 讜讗讬 讗驻砖专 谞诪讬 诇讜诪专 砖讛讬讛 专砖"讬 诪讜讻专讞 诇驻专砖 讬专讛 讛讬讗 讘讬讚讜 讗诐 诇讗 讞讝专 讜讘讬专讱 诪砖讜诐 砖讛讜讗 诪驻专砖 讘诪谞讞讜转 诇讗 住讞 诪讘专讱 讗讞转 讛讬讬谞讜 诇讛谞讬讞 转驻诇讬谉 诇讘讚 注诇 砖诇 讬讚 讜注诇 砖诇 专讗砖 讜讗诐 住讞 诪讘专讱 砖转讬诐 讛讬讬谞讜 诇讛谞讬讞 转驻诇讬谉 注诇 砖诇 讬讚 讜注诇 诪爪讜转 转驻诇讬谉 注诇 砖诇 专讗砖 讻讚驻讬专砖讜 讛专讬"祝 讜讛专诪讘"诐 讜讛专讘讛 诪讛诪讞讘专讬诐 讝"诇 讜讗注"讙 砖讻转讜讘 讘转讜住驻讜转 讚诪谞讞讜转 讘砖诐 专砖"讬 砖讛讘讗转讬 诇注讬诇 讜讝"诇 住讞 讘讬谉 转驻诇讛 诇转驻诇讛 讜诇讗 讘讬专讱 注诇 砖诇 专讗砖 诇讛谞讬讞 讜注诇 诪爪讜转 讻讜' 讟注讜转 住讜驻专 讛讜讗 讜爪专讬讱 诇讛讬讜转 讜诇讗 讘讬专讱 注诇 砖诇 专讗砖 注诇 诪爪讜转 讗诇讗 住诪讱 讻讜' 讜讛讜拽砖讛 讘注讬谞讬讜 讗诐 讗讬转讗 讚讛讗 讚转谞讬讗 讬专讛 讛讬讗 讘讬讚讜 讛讬讬谞讜 讗驻讬诇讜 讗诐 讞讜讝专 讜诪讘专讱 讗"讻 拽砖讛 讛讬讗讱 谞转拽谞讛 讘专讻讛 讝讜 注诇 诪爪讜转 转驻诇讬谉 讚讜拽讗 诇驻讜砖注讬诐 讚讛讬讬谞讜 住讞 讜讻谉 讛讬讗讱 讬讗诪专 专讘讬 讬讜讞谞谉 讚讬谉 讗讞讚 注诇 驻讜砖注讬诐 讚讜拽讗 讛诇讻讱 驻讬专砖 讚诇讗 讗诪专讬谞谉 讬专讛 讛讬讗 讘讬讚讜 讗诇讗 讚讜拽讗 讗诐 诇讗 讞讝专 讜讘讬专讱 砖讛专讬 诇驻讬 讛讗诪转 讗讬谉 讗谞讜 爪专讬讻讬谉 诇讝讛 讻讬 诇驻专砖"讬 讜住讬注转讜 讬"诇 砖讛讜爪专讻讜 讞讻诪讬诐 诇转拽谉 讘专讻讛 讝讜 注诇 诪爪讜转 转驻诇讬谉 讗驻讬诇讜 讘诇讗 驻讜砖注讬诐 砖讛专讬 转谞谉 讘专讬砖 驻专拽 讛转讻诇转 转驻诇讛 砖诇 讬讚 讗讬谞讛 诪注讻讘转 讗转 砖诇 专讗砖 讜转驻诇讛 砖诇 专讗砖 讗讬谞讛 诪注讻讘转 讗转 砖诇 讬讚 讜驻注诪讬诐 砖诪谞讬讞 讻诇 讗讞转 诇讘讚讛. 讜讟驻讬 拽砖讛 诇讬 诪讻诇 讛讗 讚诇注讬诇 注诇 驻专砖"讬 讛讬讗讱 讬注诇讛 注诇 讛讚注转 砖转讛讗 讛讬专讛 讙讚讜诇讛 讻诇 讻讱 诇讞讝讜专 注诇讬讛 诪注讜专讻讬 讛诪诇讞诪讛 讘砖讘讬诇 砖诇讗 讞讝专 讜讘讬专讱 讜讛诇讗 讛讘专讻讜转 讗讬谞谉 诪注讻讘讜转 讜讘讛专讘讛 诪拽讜诪讜转 谞讛讙讜 诇讛谞讬讞 转驻诇讬谉 讘讞讜诇 讛诪讜注讚 讘诇讗 讘专讻讛 讜诪讬 砖讚注转讜 专讞讘讛 诪讚注转讬 讬转专抓 讚讘专讬讜 讜讬砖讗 讘专讻讛:



诇注讜住拽 讘诪爪讜讛 砖驻讟讜专 诪谉 讛诪爪讜讛. 讗讬讻讗 诇诪讬讚拽 讗诐 讬讻讜诇 诇拽讬讬诐 讗转 砖转讬讛谉 讗诪讗讬 驻讟讜专 讚讗讟讜 诪讬 砖讬砖 诇讜 爪讬爪讬转 讘讘讙讚讜 讜转驻诇讬谉 讘专讗砖讜 诪讬 诪讬驻讟专 诪砖讗专 诪爪讜转 讛讗 讜讚讗讬 诇讗 讜讛"谞 诪讜讻讞 讘驻专拽 讗讬谉 讘讬谉 讛诪讜讚专 讚讗诪专讬谞谉 讛转诐 讛诪讜讚专 讛谞讗讛 诪讞讘讬专讜 诪讞讝讬专 诇讜 讗讘讚转讜 讗注"讙 讚诪讛谞讬 诇讬讛 驻专讜讟讛 讚专讘 讬讜住祝 诪砖讜诐 讚诇讗 砖讻讬讞 讜讗讬 讻诇 讝诪谉 砖讗讘讚讛 讘讬讚讜 诪讬驻讟专 诪诇讬转谉 专讬驻转讗 诇注谞讬讗 讛讗 讜讚讗讬 砖讻讬讞讗 讟讜讘讗 讗诇讗 注诇 讻专讞讬谉 诇讗 诪讬驻讟专 讗诇讗 讘砖注讛 砖讛讜讗 注讜住拽 讘讛 讻讙讜谉 讟诇讬转 砖诇 讗讘讚讛 砖砖讟讞讛 诇爪专讻讛 讗讜 讘讛诪讛 砖谞讜转谉 诇驻谞讬讛 诪讝讜谞讜转 讚诇讗 砖讻讬讞 砖讘讗讜转讛 砖注讛 讬讘讗 注谞讬 讜讬砖讗诇 诪诪谞讜 诇驻讬讻讱 讛注诇讜 讘转讜住' 讚诇讗 驻讟讜专 讗诇讗 讛讬讻讗 砖讗诐 讬拽讬讬诐 讗讜转讛 诪爪讜讛 砖讛转讞讬诇 讬讘讟诇 诪诪爪讜转讜. 讜诇讗 谞专讗讛 诇讬 讻谉 讚驻砖讟讗 讚诪诇转讗 诇讗 诪砖诪注 讻谉 讻讜' 注讚 讜讘驻专拽 诪讬 砖诪转讜 谞诪讬 转谞讬讗 讛诪砖诪专 讗转 讛诪转 讗注"驻 砖讗讬谞讜 诪转讜 驻讟讜专 诪拽"砖 讜诪谉 讛转驻诇讛 讜诪谉 讛转驻诇讬谉 讜诪讻诇 诪爪讜转 讛讗诪讜专讜转 讘转讜专讛 讜讛讗 诪砖诪专 讜讚讗讬 讗驻砖专 诇讜 诇拽讬讬诐 讻诪讛 诪爪讜转 讜诇诪讛 讗诪专讜 驻讟讜专 诇驻讬讻讱 谞专讗讛 诇讬 讚讛注讜住拽 讘诪爪讜讛 驻讟讜专 诪谉 讛诪爪讜讛 讗注"驻 砖讬讻讜诇 诇拽讬讬诐 讗转 砖转讬讛谉 讜讛讛讬讗 讚谞讚专讬诐 诇讗 诪讜讻讞讗 诪讬讚讬 讚讜讚讗讬 讘砖注讛 砖讛讗讘讚讛 诪砖讜诪专转 讘转讬讘转讜 诇讗 诪讬驻讟专 讚注讜住拽 讘诪爪讜讛 讗诪专讬谞谉 讜诇讗 诪拽讬讬诐 诪爪讜讛 讜诪讬 砖讗讘讚讛 讗爪诇讜 讗注"驻 砖讛讜讗 诪拽讬讬诐 诪爪讜讛 讗讬谞讜 注讜住拽 讘讛 讗诇讗 讘砖注讛 砖诪谞注专讛 诇爪专讻讛 讜讘讛讛讬讗 砖注转讗 讜讚讗讬 驻讟讜专 诇诪讬转讘 驻专讜讟讛 诇注谞讬 讗注"驻 砖讗驻砖专 诇拽讬讬诐 讗转 砖转讬讛谉 讜诇讞讝讜专 诇谞注专讜 讗诇讗 讘讛讛讬讗 讙讜讜谞讗 诇讗 砖讻讬讞 讜讛讬讬谞讜 讟注诪讗 讚诪讬驻讟专 专讞诪谞讗 讞转谉 讗注"讙 讚讗驻砖专 诇讬讛 诇讬转讜讘讬 讚注转讬讛 讜诇拽讬讬诐 讗转 砖转讬讛谉 讜讻讚讻转讬讘谞讗 讬诇驻讬谞谉 讻诇 砖讛讜讗 注讜住拽 讘诪诇讗讻转讜 砖诇 诪拽讜诐 诇讗 讞讬讬讘转讜 转讜专讛 诇讟专讜讞 讜诇拽讬讬诐 诪爪讜转 讗讞专讜转 讗注"驻 砖讗驻砖专. 讜诪讬讛讜 诪讜讚讬谞讗 讜讚讗讬 砖讻诇 砖讗讬谞讜 爪专讬讱 诇讟专讜讞 讻诇诇 讗诇讗 讻讚专讻讜 讘诪爪讜讛 专讗砖讜谞讛 讬讻讜诇 诇爪讗转 讬讚讬 砖谞讬讛谉 讚讘讻讬 讛讗讬 讙讜讜谞讗 讜讚讗讬 讬爪讗 讬讚讬 砖转讬讛谉 讜诪讛讬讜转 讟讜讘 讗诇 转拽专讬 专注 讻讱 讻转讘 讛专"谉 讘住讜讻讛 驻专拽 讛讬砖谉:



注讙诇讛 注专讜驻讛 驻专拽 转砖讬注讬



注讙诇讛 注专讜驻讛 讘诇砖讜谉 讛拽讚砖 讻讜'. 讗讬讻讗 诇诪讬讚拽 诇诪讛 诇讗 转谞讗 讛讻讗 驻专砖转 注讙诇讛 注专讜驻讛 讻讚拽转谞讬 诇注讬诇 讘专讬砖 驻专拽 讗诇讜 谞讗诪专讬谉. 讜讬"诇 诪砖讜诐 讚诇讗 砖讬讬讱 诇诪拽专讬 驻专砖转 注讙诇讛 注专讜驻讛 讗诇讗 讚讜拽讗 诪讛 砖谞讬转谞讛 诪砖讜诐 诪爪讜转 拽专讬讗讛 讚讛讬讬谞讜 诪讛 砖讛讝拽谞讬诐 讗讜诪专讬诐 讬讚讬谞讜 诇讗 砖驻讻讜 讜讙讜' 讜讛讻讛谞讬诐 讗讜诪专讬诐 讻驻专 诇注诪讱 讬砖专讗诇 讻讚讻转讬讘 讜注谞讜 讜讗诪专讜 讜讙讜' 讚讚讜诪讬讗 诇讛讗 讚转谞讬 诇注讬诇 驻专砖转 讛诪诇讱 砖诇讗 谞转谞讛 讗诇讗 诪砖讜诐 诪爪讜转 拽专讬讗讛 讜讻诪讜 砖讻转讘讜 讛转讜住驻讜转 诇注讬诇 讘专讬砖 驻专拽 诪砖讜讞 诪诇讞诪讛 讚诇讛讻讬 诇讗 拽转谞讬 诇注讬诇 驻专砖转 诪砖讜讞 诪诇讞诪讛 讻讚拽转谞讬 诇注讬诇 驻专砖转 讛诪诇讱 驻专砖转 注讙诇讛 注专讜驻讛 诪砖讜诐 讚诇讗 谞转谞讛 诪砖讜诐 诪爪讜转 拽专讬讗讛 讗诇讗 诪砖讜诐 讛转专讗讛 讜讛诇讻讱 诇注讬诇 砖驻讬专 砖讬讬讱 诇诪转谞讬 驻专砖转 注讙诇讛 注专讜驻讛 诪砖讜诐 讚讛转诐 拽讗讬 讗讛讗 讚转谞讬 诇注讬诇 诪讬谞讬讛 讜讗诇讜 谞讗诪专讬谉 讘诇砖讜谉 讛拽讚砖 讚讛讬讬谞讜 讬讚讬谞讜 诇讗 砖驻讻讜 讜讙讜' 讻驻专 诇注诪讱 讬砖专讗诇 讜讙讜' 讻讚驻专砖"讬 诇注讬诇 讗讘诇 讛讻讗 专爪讛 讛转谞讗 诇讛转讞讬诇 诇驻专砖 讘转讞诇讛 住讚专 诪注砖讬讛 砖诇 注讙诇讛 注专讜驻讛 讚讛讬讬谞讜 讘诪讚讬讚讛 讜讬专讬讚转 讛注讙诇讛 诇谞讞诇 讗讬转谉 讜砖讗专 讻诇 诪注砖讬讛 注讚 砖诪驻谞讬 讻讱 讛转讞讬诇 讘驻住讜拽 讻讬 讬诪爪讗 讞诇诇 讘讗讚诪讛 砖讛讜讗 转讞诇转 住讚专 注讙诇讛 注专讜驻讛 讜讻讬讜谉 讚驻专砖转 注讙诇讛 注专讜驻讛 讛讜讗 住讜祝 住讚专 注讙诇讛 注专讜驻讛 讛诇讻讱 诇讗 砖讬讬讱 讛讻讗 诇诪转谞讬 驻专砖转 注讙诇讛 注专讜驻讛 讜讛讗 讚诇讗 转谞讬 讛讻讗 注讙诇讛 注专讜驻讛 讻讬爪讚 讻讚拽转谞讬 诇注讬诇 讘驻专拽 讗诇讜 谞讗诪专讬谉 讙讘讬 讻诇 讛谞讛讜 讚拽讞砖讬讘 砖诐 讚谞讗诪专讬谉 讘诇砖讜谉 讛拽讚砖 诪砖讜诐 讚诇砖讜谉 讻讬爪讚 诇讗 砖讬讬讱 诇诪讬诪专 讗诇讗 讚讜拽讗 讻砖讛讜讗 专讜爪讛 诇驻专砖 注谞讬谉 讗讞讚 诇讞讜讚 讚讛讬讬谞讜 讻砖讛讜讗 砖讜讗诇 诪谞讬谉 砖谞讗诪专 讚讜拽讗 讘诇砖讜谉 讛拽讚砖 讻讚拽转谞讬 诇注讬诇 讘驻专拽 讗诇讜 谞讗诪专讬谉 诪拽专讗 讘讻讜专讬诐 讻讬爪讚 讞诇讬爪讛 讻讬爪讚 讗讜 讻砖讛讜讗 砖讜讗诇 讻讬爪讚 住讚专 诪注砖讛 讻讚拽转谞讬 诇注讬诇 讘专讻讜转 讜拽诇诇讜转 讻讬爪讚 讘专讻讜转 讻讛谞讬诐 讻讬爪讚 讜讻谉 讘讻诇 讗讬谞讱 讚拽讞砖讬讘 诇注讬诇 讜讛诇讻讱 诇注讬诇 砖驻讬专 砖讬讬讱 诇诪转谞讬 讻讬爪讚 讗讘诇 讛讻讗 专爪讛 讛转谞讗 诇讻诇讜诇 砖谞讬讛诐 讘讘讘讗 讗讞转 讚讛讬讬谞讜 诇驻专砖 住讚专 注讙诇讛 注专讜驻讛 讻讬爪讚 讜讙诐 诇讛讘讬讗 专讗讬讛 砖谞讗诪专 讚讜拽讗 讘诇砖讜谉 讛拽讚砖 讛诇讻讱 诇讗 砖讬讬讱 诇诪转谞讬 讛讻讗 讻讬爪讚 讜讘讝讛 诪转讜专抓 讙"讻 讛讗 讚诇讗 转谞讬 诇注讬诇 讘专讬砖讗 驻专拽 砖诇驻谞讬 讝讛 诪砖讜讞 诪诇讞诪讛 砖诪讚讘专 讗诇 讛注诐 讻讬爪讚 诪砖讜诐 讚讛转诐 专爪讛 讛转谞讗 诇讻诇讜诇 讙"讻 砖谞讬讛诐 讘讘讘讗 讗讞转 讻讬 讛讻讗 讜讻讘专 讻转讘转讬 砖诐 讟注诪讬诐 谞讻讜谞讬诐 诇诪讛 讛拽讚讬诐 驻专拽 诪砖讜讞 诪诇讞诪讛 拽讜讚诐 驻专拽 讝讛 讜讛诇讗 砖谞讛 诪砖讜讞 诪诇讞诪讛 讘讘讘讗 讗讞专讜谞讛 讗讞专讬 讻讜诇谉 诇注讬诇 讘驻专拽 讗诇讜 谞讗诪专讬谉:



砖谞讗诪专 讻讬 讬诪爪讗 讞诇诇 讘讗讚诪讛 讜讬爪讗讜 讝拽谞讬讱 讜砖讜驻讟讬讱. 讗讬谉 讝讛 驻住讜拽 讗讞讚 讗诇讗 转专讬 拽专讗讬 讚住诪讬讻讬 诇讛讚讚讬 (讛讙讛"讛 专讘讬 讬讛讜讚讛 讗讜诪专 讞诪砖讛. 讛专诪讘"诐 讝"诇 驻住拽 讚讛诇讻讛 讻专讘讬 讬讛讜讚讛 讜讻转讘 注诇讬讜 讛讻住祝 诪砖谞讛 讜讝"诇 讜讬砖 诇转诪讜讛 诇诪讛 驻住拽 讻专讘讬 讬讛讜讚讛 讗注"讙 讚讘讙诪专讗 讗诪专讬谞谉 讚转"拽 专讘讬 砖诪注讜谉 诪"诪 讻讬讜谉 讚住转诐 诇谉 转谞讗 讻讜讜转讬讛 讛讻讬 讛讜讛 诇讬讛 诇诪讬驻住拽. 讜讗驻砖专 讚讻讬讜谉 讚讘驻"拽 讚住谞讛讚专讬谉 砖谞讜讬讛 讘诪讞诇讜拽转 讛讜讛 诇讬讛 住转诐 讜讗讞"讻 诪讞诇讜拽转 讚讘转专讬 住讚专讬 讬砖 住讚专 诇诪砖谞讛 讜讗讬谉 讛诇讻讛 讻住转诐 讜讛讚专讬谞谉 诇讻诇诇讬谉 讚专讘讬 砖诪注讜谉 讜专讘讬 讬讛讜讚讛 讛诇讻讛 讻专讘讬 讬讛讜讚讛 注讻"诇. 讜讗谞讬 讗讜诪专 讻讗谉 讻讘讜讚讜 讛讙讚讜诇 讘诪拽讜诪讜 诪讜谞讞 讗讘诇 诇讗 讚拽 砖讛专讬 注讚讬驻讗 诪讬谞讛 讛"诇 诇转诪讜讛 注诇 讛专诪讘"诐 诇诪讛 驻住拽 讙讘讬 住诪讬讻转 讝拽谞讬诐 讻专讘讬 砖诪注讜谉 讘驻"讙 讚讛诇讻讜转 诪注砖讛 讛拽专讘谞讜转 讜讘驻"讚 讚讛诇讻讜转 住谞讛讚专讬谉 讜讗诇讜 讛讻讗 讙讘讬 注讙诇讛 注专讜驻讛 驻住拽 讻专讘讬 讬讛讜讚讛 诪讗讬 讗讜诇诪讬讛 讚讛讗讬 诪讛讗讬. 讗诪谞诐 诇驻讬 讛讗诪转 诇讗 拽砖讬讗 诪讬讚讬 诪砖讜诐 讚讗诪专讬谞谉 讘讬专讜砖诇诪讬 讚诪讻诇转讬谉 讜讻谉 讘驻"拽 讚住谞讛讚专讬谉 讗诪专 专讘讬 谞专讗讬谉 讚讘专讬 专讘讬 砖诪注讜谉 讘住诪讬讻讛 讜讚讘专讬 专讘讬 讬讛讜讚讛 讘注专讬驻讛 谞专讗讬谉 讚讘专讬 专"砖 讘住诪讬讻讛 讚诇讗 讚专砖 讜住诪讻讜 讜讚讘专讬 专"讬 讘注专讬驻讛 讚诇讗 讚专砖 讜讬爪讗讜 讻讜' 讜注诇 讝讛 住诪讱 讛专诪讘"诐 砖驻住拽 诪讛 砖驻住拽. 讜诪讛 砖讻转讘 讛讻住祝 诪砖谞讛 讘驻"讚 讚讛诇讻讜转 住谞讛讚专讬谉 讚诇讛讻讬 驻住拽 讛专诪讘"诐 砖讗"爪 讙讘讬 住诪讬讻转 讝拽谞讬诐 诇诪讬谞讜讬 讛讚讬讬谞讜转 讗诇讗 讙' 诪砖讜诐 讚讗注"讙 讚讗讬驻诇讬讙讜 讘诪转谞讬' 专"讬 讜专"砖 讘住诪讬讻转 讝拽谞讬诐 注诇 专讗砖 驻专 讛注诇诐 讚讘专 砖诇 爪讘讜专 讗讬 讛讜讬 讘砖诇砖讛 讗讜 讗讬 讛讜讬讗 讘讞诪砖讛 诪讬讛讗 讘住诪讬讻转 住讘讬 诇拽专讜转 诇讛诐 专讘讬 诇讻"注 讛讜讬讗 讘砖诇砖讛 讻讚拽转谞讬 讘讘专讬讬转讗 讻讜' 注讻"诇. 讗讜诪专 讗谞讬 讚讛讗 诇讬转讗 讻讬 砖转讬 转砖讜讘讜转 讘讚讘专 讞讚讗 砖讛专讬 讛专诪讘"诐 讙讜驻讬讛 驻讬专砖 讘讛讚讬讗 讘诪转谞讬' 讚驻"拽 讚住谞讛讚专讬谉 住诪讬讻转 讝拽谞讬诐 讛讜讗 诪讬谞讜讬 讛讚讬讬谞讬诐 讻讜' 讜注讜讚 砖讛专讬 讛专诪讘"诐 驻住拽 讙诐 诇注谞讬谉 住诪讬讻转 讝拽谞讬诐 注诇 专讗砖 驻专 讛注诇诐 讚讘专 讚住讙讬 讘砖诇砖讛 砖"诪 讘讛讚讬讗 讚住"诇 讚讗讬驻诇讬讙讜 讘诪转谞讬' 专"讬 讜专"砖 讘住诪讬讻转 讝拽谞讬诐 讘讻诇 讙讜讜谞讗 讘讬谉 诇注谞讬谉 住诪讬讻转 讝拽谞讬诐 注诇 专讗砖 驻专 讛注诇诐 讚讘专 讘讬谉 诇注谞讬谉 住诪讬讻转 讝拽谞讬诐 诇诪讬谞讜讬 讛讚讬讬谞讜转 讜讻谉 驻讬专砖 讘讛讚讬讗 专"注 诪讘专讟谞讜专讛 讝"诇 讜讗驻讬诇讜 诇驻讬 诪讛 砖诇讗 注诇讛 注诇 讚注转讜 砖诇 讻住祝 诪砖谞讛 讚讬讜拽 讝讛 砖讻转讘转讬 讗谞讬 转诪讛 诪讗讚 注诇讬讜 讛诇讗 讛讱 诪砖谞讛 讚讛讻讗 讙讜驻讗 讛讜讬讗 住转诐 讜讗讞"讻 诪讞诇讜拽转 讻讬讜谉 砖讛讝讻讬专 讚注转 专讘讬 讬讛讜讚讛 讛讞讜诇拽 讜诇讗 住转诐 诇讙诪专讬 讻讜转讬讛 讚专"砖 讜讻讛"讙 诪诪砖 讗诪专讬谞谉 讘驻专拽 讛讞讜诇抓 讜讘驻专拽 诪讬 砖讛讞砖讬讱 讜讘砖讗专 讚讜讻转讬 讟讜讘讗 讜讻讬讜谉 讚诇讗 住转诐 诇谉 转谞讗 讻讜转讬讛 讚专"砖 诇讙诪专讬 诇讬转 讛诇讻转讗 讻讜转讬讛. 讜专讗讬讛 诪讜讻专讞转 砖讗讬谉 诇讛砖讬讘 注诇讬讛 诪讛讗 讚讗诪专讬谞谉 讘驻专拽 诪爪讜转 讞诇讬爪讛 讗诪专 专讘 谞讞诪谉 讞诇讬爪讛 讘砖诇砖讛 讛讜讗讬诇 讜住转诐 诇谉 转谞讗 讻讜转讬讛 讗"诇 专讘讗 诇专讘 谞讞诪谉 讗讬 讛讻讬 诪讬讗讜谉 谞诪讬 讚转谞谉 讻讜' 讜诪住讬拽 讗诇讗 讛讻讬 讗诪专 专讘 谞讞诪谉 讘专 讬爪讞拽 讛讜讗讬诇 讜住转诐 讘诪拽讜诐 诪讞诇讜拽转 讚转谞谉 住诪讬讻转 讝拽谞讬诐 讜注讙诇讛 注专讜驻讛 讘砖诇砖讛 讚讘专讬 专' 砖诪注讜谉 专讘讬 讬讛讜讚讛 讗讜诪专 讘讞诪砖讛 砖讞诇讬爪讛 讜讛诪讬讗讜谞讬谉 讘砖诇砖讛 讜诇讗 拽驻诇讬讙 专讘讬 讬讛讜讚讛 砖"诪 讛讚专 讘讬讛 专讘讬 讬讛讜讚讛 讻讜' 讛专讬 拽诪谉 诪讘讜讗专 讚讚讜拽讗 讘诪拽讜诐 讚住转诐 讘诪拽讜诐 诪讞诇讜拽转 讛诇讻转讗 讻讜转讬讛 讚专讘讬 砖诪注讜谉 讜讗讬谉 诇讛拽砖讜转 谞讛讬 讚讗讬谉 讝讛 谞拽专讗 住转诐 讙诪讜专 诪"诪 讞砖讬讘 讻专讘讬诐 诇讙讘讬 讬讞讬讚 讜讗"讻 讛"诇 诇讛专诪讘"诐 诇诪讬驻住拽 讻专"砖 讚讬"诇 讚诪住转讘专 讟注诪讗 讚专讘讬 讬讛讜讚讛 讻讬讜谉 讚专"砖 注爪诪讜 讚专讬砖 讘讚讜讻转讬 讟讜讘讗 讜讬"讜 讻讗砖专 讗驻专砖 讘住诪讜讱 讻谉 谞"诇. 注"讻 讛讙讛"讛):



讗讜 诇注讬专 砖讗讬谉 讘讛 讘"讚. 驻讬专讜砖 讘"讚 砖诇 注砖专讬诐 讜砖诇砖讛 讜讻讱 讛诐 讚讘专讬 讛专诪讘"诐 讝"诇 讘讛诇讻讜转 注讙诇讛 注专讜驻讛 诪砖讜诐 讚讛讜讬 讘讚讬谞讬 谞驻砖讜转 讜注讜讚 讚讗讬谉 讘"讚 讘注讬专 砖讘讗"讬 驻讞讜转 诪讻"讙 讜讗注"讙 讚诪爪讜转 注砖讛 诇诪谞讜转 讘"讚 砖诇 讻"讙 讘讻诇 注讬专 讜注讬专 砖讘讗"讬 讻讚讻转讬讘 砖讜驻讟讬诐 讜砖讜讟专讬诐 转转谉 诇讱 讘讻诇 砖注专讬讱 讜讗"讻 讛讬讗讱 讬讻讜诇 诇讜诪专 讗讜 诇注讬专 砖讗讬谉 讘讛 讘"讚 诪"诪 讗讬讻讗 注讬讬专讜转 讟讜讘讗 讘讗"讬 砖讗讬谉 讘讛诐 讘"讚 讻讙讜谉 砖讗讬谉 讘讛诐 拽"讻 讗谞砖讬诐 讚转谞谉 讘专讬砖 驻"拽 讚住谞讛讚专讬谉 讜讻诪讛 讬讛讗 讘注讬专 讜转讛讗 专讗讜讬讛 诇住谞讛讚专讬谉 诪讗讛 讜注砖专讬诐:



讗祝 讻讗谉 讘诇砖讜谉 讛拽讚砖. 讜讗"转 讜诇讜讬诐 讙讜驻讬讬讛讜 诪谞诇谉 讻讘专 转讬专抓 讛讙诪专讗 诇注讬诇 讘驻专拽 讗诇讜 谞讗诪专讬谉 讗转讬讗 拽讜诇 拽讜诇 诪诪砖讛 讻转讬讘 讛讻讗 拽讜诇 专诐 讜讻转讬讘 讛转诐 诪砖讛 讬讚讘专 讜讛讗诇讛讬诐 讬注谞谞讜 讘拽讜诇 诪讛 诇讛诇谉 讘诇砖讜谉 讛拽讚砖 讗祝 讻讗谉 讘诇砖讜谉 讛拽讚砖:



讛讜讛 讗诪讬谞讗 讗驻讬诇讜 讝拽谞讬 讛砖讜拽. 驻专砖"讬 讝拽谞讬 讛砖讜拽 讗注"驻 砖讗讬谞谉 住谞讛讚专讬谉 谞"诇 砖谞砖诪专 砖诇讗 转讟注讛 诇驻专砖 讝拽谞讬 讛砖讜拽 讛讬讬谞讜 讛讚讬讜讟讜转 砖讗讬谞谉 讘"讚 讚讗"讻 拽砖讛 讛讬讗讱 转谞谉 讻讗谉 讗讬谉 诪讜讚讚讬谉 讗诇讗 诇注讬专 砖讬砖 讘讛 讘"讚 讜诪驻专砖 讘讙诪专讗 讛讟注诐 讚讘注讬谞谉 讝拽谞讬 讛注讬专 讜诇讬讻讗 讗诇诪讗 讚讝拽谞讬 诪砖诪注 讘"讚 讜诇讗 讛讚讬讜讟讜转 讛诇讻讱 驻专砖"讬 讚讝拽谞讬 讛砖讜拽 诇讗讜 讚讜拽讗 讜专"诇 讗注"驻 砖讗讬谞谉 住谞讛讚专讬谉, 讗讘诇 拽砖讛 讚讛讗 讘驻"拽 讚拽讚讜砖讬谉 讛讜爪专讻讜 专讘谞谉 诇诪讬诇祝 讚讗讬谉 讝拽谉 讗诇讗 讞讻诐 诪讙"砖 砖谞讗' 讗住驻讛 诇讬 砖讘注讬诐 讗讬砖 诪讝拽谞讬 讬砖专讗诇 诪砖诪注 讚诇讜诇讗 讛讙"砖 讛讜讛 诪砖诪注 讝拽谉 讗驻讬诇讜 讗讬谞讜 讞讻诐 讜讗讬 讗驻砖专 诇讞诇拽 讘讬谉 讝拽谉 诇讝拽谞讬 讚讗"讻 讛讬讻讬 讬诇讬祝 讝拽谉 讘讙"砖 诪讝拽谞讬 讜注讜讚 讚讛讗 讗砖讻讞谉 讘讚讜讻转讬 讟讜讘讗 讚讝拽谞讬 诪砖诪注 讛讚讬讜讟讜转 讜砖诪讗 讬"诇 讻诪"砖 讛转讜住驻讜转 讘驻"拽 讚住谞讛讚专讬谉 讛讗 讚拽讗诪专 诇拽诪谉 讘讙诪专讗 讚讘注讬谞谉 讝拽谞讬 讛注讬专 讛讬讬谞讜 诪讚讻转讬讘 讛注讬专 诪砖诪注 讛诪讬讜讞讚讬诐 砖讘注讬专 讚讛讬讬谞讜 讘"讚 讻讚讚专砖讬谞谉 讻讗谉 讘砖诪注转讬谉 讝拽谞讬 讛注讚讛 讛诪讬讜讞讚讬诐 砖讘注讚讛:



讝拽谞讬讱 讜砖讜驻讟讬讱 诇诪讛 诇讬 讗诇讗 讝拽谞讬讱 讜砖讜驻讟讬讱 诇诪谞讬讬谞讗 讻讜'. 讘驻"拽 讚住谞讛讚专讬谉 诪讬讬转讬 住讜讙讬讗 讝讜 讜讻转讘 砖诐 专砖"讬 讛"讙 讗诇讗 讜讬"讜 讚讜砖讜驻讟讬讱 诇诪谞讬讬谞讗 讜专"砖 讜讬"讜 诇讗 讚专讬砖 讗诇讗 诪注转讛 讻讜' 讜讗驻砖专 砖专砖"讬 诪讜讞拽 讛讙讬专住讗 讛讻转讜讘讛 讻讗谉 讘砖讘讜砖 讘住驻专讬诐 砖诇驻谞讬谞讜 讜爪专讬讱 诇讛讙讬讛 讻讗谉 讻诪讜 砖讙专住 专砖"讬 讘住谞讛讚专讬谉:

